title: Your Favorite Enemies

text: Your Favorite Enemies on vuonna 2006 perustettu kanadalainen vaihtoehtorockia soittava yhtye. Yhtyeen levyt julkaisee Hopeful Tragedy Records, ja vuoteen 2008 mennessä levyjä on julkaistu kaksi. Yhtye on ollut Euroopassa kiertueella syys-lokakuussa 2007. Japanissa ja Indonesiassa se kiersi touko-kesäkuussa 2008.


title: Paul Oppenheim

text: Paul Oppenheim (17. kesäkuuta 1885 Frankfurt am Main – 22. kesäkuuta 1977) oli saksalainen kemisti ja filosofi.


title: Paul Oppenheim

text: Oppenheim opiskeli kemiaa ja muita luonnontieteitä Freiburgissa. Hän toimi kemianteollisuudessa vuoteen 1933 saakka. Sen jälkeen hän muutti ensin Brysseliin ja vuonna 1939 Yhdysvaltoihin, missä hän toimi yksityisopettajana.


title: Paul Oppenheim

text: Oppenheim avusti myös muita tieteilijöitä, kuten Carl Gustav Hempeliä ja Kurt Grellingiä, pakenemaan Saksasta. Hän julkaisi yhdessä kummankin kanssa teoksia tieteenfilosofian alalta sekä muun muassa hahmopsykologiaa koskien. Oppenheim tunnetaan muun muassa yhdessä Hempelin kanssa kehittämästään Hempelin–Oppenheimin mallista eli deduktiivis-nomologisesta mallista.


title: Jumaliskylä

text: Jumaliskylä on Suomussalmen eteläosassa sijaitseva kylä. Jumaliskylässä oli vuoden 2006 lopussa 234 asukasta, joiden keski-ikä oli 55 vuotta. Kylällä toiminut koulu lakkautettiin keväällä 2010. Näkemisenarvoista kylällä ovat Jumalissärkät, joita ympäröivät useat kauniit ja kirkasvetiset järvet. Särkillä kiemurtelevalle seitsemän kilometrin pituiselle polulle pääsee helpoiten Jumalisentien päästä.


title: Pikku naisia (vuoden 1994 elokuva)

text: Pikku naisia () on Gillian Armstrongin ohjaama elokuva, joka perustuu Louisa May Alcottin samannimiseen romaaniin. Elokuva sai kolme Oscar-ehdokkuutta.


title: Pikku naisia (vuoden 1994 elokuva)

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Sojuz TM-11

text: Sojuz TM-11 oli neuvostoliittolainen miehitetty avaruuslento Mir-avaruusasemalle. Avaruusalus laukaistiin Baikonurin kosmodromilta 2. joulukuuta 1990 ja se laskeutui maahan 26. toukokuuta 1991.


title: Sojuz TM-11

text: Laukaistiin avaruuteen:


title: Sojuz TM-11

text: Laskeutui Maahan:


title: Matti Kaipainen

text: Matti Kaipainen (s. 21. helmikuuta 1972 Tampere) on suomalainen jääkiekkoilija.


title: Matti Kaipainen

text: Kaipainen on Ilveksen juniorikoulun kasvatti ja pelannut urallaan liigaa Ilveksessä vuosina 1993–1999 ja Lukossa 1999–2003. Ulkomailla Kaipainen on pelannut Itävallan Klagenfurtissa ja Salzburgissa.


title: Matti Kaipainen

text: Kaipainen oli mukana myös Porin Ässien hopeaa voittaneessa joukkueessa kaudella 2005–2006. Hän teki maalin finaalisarjan toisessa ottelussa HPK:ta vastaan tasoittaen pelin 4–4:ään aivan pelin lopussa. Ässät voitti pelin jatkoajalla 5–4, mutta se jäi porilaisjoukkueen ainoaksi voitoksi finaaleissa.


title: Matti Kaipainen

text: Ässissä pelatun kauden jälkeen Kaipainen lähti pelaamaan Tanskan Herning Blue Foxiin, ja jatkoi matkaansa seuraavalla kaudella Norjan I.K. Cometiin.


title: Matti Kaipainen

text: Kaudella 2009–2010 Kaipainen pelasi Mestiksen LeKissä.


title: 50 metrin pistooli

text: 50 metrin pistooli "(entinen vapaapistooli)" -kilpailuissa ammutaan 50 metrin etäisyydeltä olevaan tauluun. Laji muistuttaa paljon 10 m ilmapistoolia. Aseena lajissa käytetään yhdellä patruunalla ladattavaa pistoolia, jonka kaliiperi on .22 LR. Taulun uloimman renkaan halkaisia on 500 millimetriä ja kympin halkaisia on 50 millimetriä. Samaa taulua käytetään myös 25 m vakiopistoolissa, 25 m isopistoolissa, 25 m urheilupistoolissa ja 25 m pienoispistoolissa.


title: 50 metrin pistooli

text: 50 m pistoolin kilpailu käsittää 60 laukauksen peruskilpailun ja kahdeksan parhaan 10 laukauksen finaalin. Lajissa järjestetään kansainvälisellä tasolla kilpailuja vain miesten ja poikien sarjoissa. Lisäksi lajissa voidaan järjestää karsinta, jossa valitaan kilpailut peruskilpailuun. Finaalissa ampujien tulokset mitataan kymmenyksien tarkkuudella. Olympialaisissa laji on ollut Ateenasta 1896 lähtien, mutta siinä ei kilpailtu Pariisissa 1924 ja Los Angelesissa 1932. Lajin ensimmäiset MM-mitalit jaettiin vuoden 1900 Pariisin olympialaisten tuloksien perusteella.


title: Sojuz TM-4

text: Sojuz TM-4 oli Neuvostoliiton neljäs miehitetty avaruuslento Mir-avaruusasemalle. Avaruusalus laukaistiin Baikonurista 21. joulukuuta 1987 ja se laskeutui maahan 17. kesäkuuta 1988.


title: Sojuz TM-4

text: Laukaistiin avaruuteen


title: Sojuz TM-4

text: Laskeutuivat


title: Plotina

text: Plotina () on maalaiskunta ja sen keskustaajama Karjalan tasavallan Louhen piirissä Venäjällä. Se sijaitsee Louhijärven pohjoisrannalla 78 kilometriä Louhesta maanteitse koilliseen. Taajamassa on 388 ja kunnassa 483 asukasta (vuonna 2012).


title: Plotina

text: Plotinan kunnan pinta-ala on 1 607 neliökilometriä tai ilman Vienanmeren vesialuetta 855,5 neliökilometriä. Se rajoittuu kaakossa ja etelässä Louhen piirin Ambarnyin sekä lännessä ja luoteessa Malinavaaran kuntiin ja koillisessa Vienanmeren kautta Murmanskin alueeseen. Maapinta-alasta valtaosa on metsää.


title: Plotina

text: Kunnan alueella virtaavia jokia ovat Kamennaja, Kierettijoki (ven. "Keret"), Sonreka, Domašnjaja ja Louksa. Suurimmat järvet ovat Louhijärvi eli Luovuskanjärvi ("Louhskoje"), Nižneje Vehkozero, Sonozero, Alojärvi, Kenozero, Bolšoje Kamennoje, Nižneje Popovo, Postelnoje, Verhneje Letneje, Kaldozero, Nižneje Letneje, Severnoje Kamennoje, Bolšoje Morozovo, Sredneje Popovo, Verhneje Popovo ja Dolgoje. Hyötykaivannaisiin kuuluvat nikkeli, kupari, koboltti, kulta, hopea, sinkki, kvartsi, granaatti, muskoviitti, pegmatiitti, gabronoriitti ja amfiboliitti.


title: Plotina

text: Plotinan lisäksi kuntaan kuuluu Vienanmeren Tšuupanlahden etelärannalla sijaitseva Tškalovskin taajama. Kierettijoen suulla sijaitsee autioitunut Kieretin kylä. Vuoden 2010 väestönlaskennan mukaan kunnan asukkaista 79 % on kansallisuudeltaan venäläisiä, 10 % karjalaisia, 5 % valkovenäläisiä ja 4 % ukrainalaisia.


title: Plotina

text: Seudun historiallinen keskus oli karjalais-venäläinen Kieretin kylä. Etelämpänä Vienanmeren rannalla sijaitsi karjalaisten asuttama Suonsaari (ven. "Sonostrov"). Plotina on perustettu kiille-esiintymien kaivostaajamaksi vuonna 1936. Se on saanut nimensä Louksajokeen rakennetusta padosta.


title: Plotina

text: Plotinasta johtaa päällystetty maantie Tškalovskin kautta Tšuuppaan. Taajamasta on linja-autoyhteydet molemmille paikkakunnille. Tškalovskissa, Kieretin Sredni-saarella ja Suonsaaren lähellä Tonisaarella on laivalaiturit.


title: Plotina

text: Kunnassa toimii kaivosteollisuutta ja kolme kalanviljelylaitosta. Sredni-saarella on Pietarin yliopiston merentutkimusasema.


title: Plotina

text: Keskustaajaman palveluihin kuuluu lastentarha, koulu, lääkintäasema, kulttuuritalo, posti ja muutama kauppa. Kieretissä on tsasouna.


title: Plotina

text: Kieretinjoen koskien luona sijaitsee kivikautinen asuinpaikka. Tškalovskissa on hotelli, Plotinassa vierasmaja ja Šarapiha-lahden rannalla lomakylä.


title: Wesley C. Salmon

text: Wesley C. Salmon (1925 – 22. huhtikuuta 2001) oli yhdysvaltalainen filosofi, joka oli erikoistunut tieteenfilosofiaan, erityisesti kausaliteettia ja tieteellistä selittämistä koskeviin kysymyksiin.


title: Wesley C. Salmon

text: Salmon väitteli filosofian tohtoriksi vuonna 1950 Kalifornian yliopistosta (Los Angeles) Hans Reichenbachin oppilaana. Hän opetti Indianan ja Pittsburghin yliopistoissa.


title: Wesley C. Salmon

text: Salmon pyrki tarjoamaan tieteelliselle selittämiselle vankan perustan. Hänen mukaansa selittäminen liittyy todellisuudessa ilmeneviin kausaalisiin prosesseihin, jotka yhdistävät syitä seurauksiin. Tätä on kutsuttu selittämisen kausaalis-mekaaniseksi malliksi (CM-malli). Näkemys edustaa tieteellistä realismia.


title: Wesley C. Salmon

text: Salmon tutki myös bayesilaista todennäköisyyskäsitystä ja pyrki artikkelissaan "Rationality and Objectivity" tulkitsemaan Thomas Kuhnin ajatuksia hyödyntämällä Bayesin teoreemaa.


title: Koripallon Euroopan-mestaruuskilpailut 1995

text: Vuoden 1995 koripallon EM-kisat järjestettiin Ateenassa 21. kesäkuuta–2. heinäkuuta. Kisoissa oli mukana 14 joukkuetta. Hallitsevana mestarina turnaukseen lähti Saksa.


text: Lohkovaihe pidettiin 21. kesäkuuta - 28. kesäkuuta Ateenassa. Lohkojen neljä parasta joukkuetta pääsi seuraavaan vaiheeseen.


text: Martti Kuisma, Hanno Möttölä, Pekka Markkanen, Sakari Pehkonen, Jarkko Tuomala, Riku Marttinen, Markku Larkio, Mika-Matti Tahvanainen, Juha Luhtanen, Jyri Lehtonen, Kari-Pekka Klinga, Petri Niiranen.


title: Malinavaara

text: Malinavaara (, ) on maalaiskunta ja sen keskustaajama Karjalan tasavallan Louhen piirissä Venäjällä. Se sijaitsee Ala-Puulonkijärven lounaispuolella lähellä Vienanmeren Tšuupanlahden rantaa 25 kilometriä Louhesta pohjoiseen. Taajamassa on 373 ja kunnassa 886 asukasta (vuonna 2010).


title: Malinavaara

text: Malinavaaran kunnan pinta-ala on 2 040,7 neliökilometriä. Se rajoittuu kaakossa Louhen piirin Plotinan, etelässä Louhen ja lounaassa Kiestingin kuntiin sekä luoteessa ja pohjoisessa Murmanskin alueeseen. Maalaiskuntaan kuulumaton Tšuupan kaupunkimainen taajama sijaitsee käytännössä kunnan ympäröimänä Tšuupanlahden pohjukassa. Pinta-alasta 61,5 % on metsää, 26,7 % vesistöjä ja 12,4 % luonnonsuojelualuetta.


title: Malinavaara

text: Pinnanmuodostukseltaan seutu on kumpuilevaa tasankoa, joka idässä muuttuu Vienanmeren alangoksi. Tärkeimmät joet ovat Mustajoki (ven. "Tšornaja"), Nilmijoki ("Nilma"), Kierettijoki, Nolozerskaja, Kangaš, Puulonkijoki ("Pulonga"), Srednjaja, Melnitšnaja ja Plaveltšama (Plavežma). Järviä ovat Nigrozero, Ala-Nilmijärvi ("Nižneje Nilmozero"), Ylä-Nilmijärvi ("Verhneje Nilmozero"), Beloje, Savino, Ylä-Puulonkijärvi ("Verhneje Pulongskoje"), Ala-Kotajärvi ("Nižneje Kotozero"), Ylä-Kotajärvi ("Verhneje Kotozero"), Djadino, Verhneje Dorožnoje ja Nižneje Dorožnoje. Hyötykaivannaisiin kuuluvat muskoviitti, mikrokliini, pegmatiitti, kvartsi, amfiboliitti, pyrokseniitti, graniitti, gneissi, gabro, belomoriitti, korundi, hiekka, sora ja turve. Kunnan alueella sijaitsee Napapiirin rauhoitusalue ja osa Kantalahden luonnonpuistosta. Ympäristön kokonaistila on hyvä.


title: Malinavaara

text: Keskustaajaman lisäksi kuntaan kuuluvat Hiitolammen, Karelskin, Primorskin ja Tedinon asutukset, Ala-Puulongin, Mustajoen, Nilmijärven ja Nilmilahden kylät sekä Kieretin ("Keret"), Kotajärven ("Kotozero") ja Napapiirin rautatieasemat. Tedinossa on kolmesataa asukasta ja Hiitolammella yli sata. Nilmijärvella ja Primorskissa ei ole lainkaan vakituista asutusta. Vuoden 2010 väestönlaskennan mukaan kunnan asukkaista 73 % on kansallisuudeltaan venäläisiä, 12 % karjalaisia, 4 % valkovenäläisiä ja 4 % ukrainalaisia.


title: Malinavaara

text: 1900-luvun alussa seudulla oli muutamia karjalais- ja venäläiskyliä sekä Muurmannin radan varrelle syntyneitä asutuksia. Nilmilahden ja Nilmijärven kylät olivat karjalaisia ja Mustajoki venäläinen. Malinavaara on yksi Tšuupan kaivoshallinnon yhteyteen 1920-luvulla syntyneistä asutuksista. Hiitolammella oli neuvostoaikana kaupunkimaisen taajaman status (vuodesta 1952). Nykyään lähes kaikki pegmatiittikaivokset on suljettu.


title: Malinavaara

text: Kunnan läpi kulkee Pietarin ja Murmanskin välinen valtatie M18 sekä Muurmannin rata, jolla on Kieretin, Kotajärven ja Napapiirin asemat. Tšuupasta on tieyhteys Malinavaaran ja Ala-Puulongin kautta Hiitolammelle. Nilmilahdella ja Primorskissa on laivalaiturit. Kunnasta on linja-autoreitti Tšuuppaan. Rautatieasemilla pysähtyvät Louhen ja Kantalahden väliset paikallisjunat.


title: Malinavaara

text: Paikallisista elinkeinoista tärkeimpiä ovat kaivosteollisuus ja matkailu. Luonnonvaroista hyödynnetään nykyään lähinnä kiveä, hiekkaa ja soraa. Metsäteollisuuden merkitys on vähäinen. Maataloutta edustavat asukkaiden palstaviljelmät ja kalanviljelylaitos. Primorskissa, Hiitolammella ja Tšuupanlahden Kartešniemellä toimii kolme yliopistojen ja Venäjän tiedeakatemian tutkimusasemaa.


title: Malinavaara

text: Keskustaajaman palveluihin kuuluvat kulttuuritalo, kirjasto, lääkintäasema, posti ja kaksi kauppaa. Eräitä palveluja on myös Hiitolammella ja Tedinossa. Muurmanskin maantien varrella toimii kaksi kahvilaa.


title: Malinavaara

text: Seudulta on löydetty useita kivikautisia asuinpaikkoja sekä Krasnaja Ludan jatulintarha. Rakennusmuistomerkkeihin kuuluvat Nilmilahden ja Nilmijärven vanhat asuintalot ja talousrakennukset. Nilmijärven kylällä on historiallisen asutuksen status. Rautatieasemilla on toisessa maailmansodassa kaatuneiden neuvostosotilaiden yhteishautoja.


title: Malinavaara

text: Kunnan matkailupotentiaali perustuu Vienanmeren koskemattomiin rantamaisemiin, seudun puhtaaseen luontoon sekä kulttuurihistoriallisiin kohteisiin. Nilmilahdessa toimii ympärivuotisia sukelluspalveluja tarjoava yritys hotelleineen, kylpylöineen ja delfinaarioineen. Ala-Puulongissa on kalastusretkiä järjestävä retkeilymaja.


title: Carl Haglund

text: Carl Christoffer Haglund (s. 29. maaliskuuta 1979 Espoo) on suomenruotsalainen poliitikko, joka toimi RKP:n puheenjohtajana vuosina 2012–2016. Hän oli Suomen puolustusministeri Kataisen hallituksessa sekä Stubbin hallituksessa vuosina 2012–2015. Ennen ministerin tehtäviä Haglund toimi Euroopan parlamentin jäsenenä vuodesta 2009. Hänet valittiin eduskuntaan vuonna 2015, mutta hän pyysi vapautuksen siirtyäkseen bioenergiatoimija Sunshine Kaidi New Energy Groupin varatoimitusjohtajaksi 1. elokuuta 2016.


title: Carl Haglund

text: Haglund on toiminut Espoon kaupunginvaltuustossa vuosina 2005–2011 ja uudelleen vuodesta 2013.


title: Carl Haglund

text: Haglund kävi koulua Espoon Matinkylässä ja valmistui ylioppilaaksi IB-linjalta Mattlidens gymnasiumista. Lukioaikanaan hän oli vaihto-oppilaana Yhdysvalloissa Marylandissa.


title: Carl Haglund

text: Lukion jälkeen Haglund työskenteli Yrkeshögskolan Sydvästin (nykyinen Novia) opiskelijayhdistyksen pääsihteerinä ja opiskeli työn ohella Svenska handelshögskolanissa. Hän valmistui kauppatieteiden maisteriksi vuonna 2007. Haglund on opiskellut myös julkishallintoa Åbo Akademissa.


title: Carl Haglund

text: Opiskeluaikanaan Haglund toimi opiskelijalehti "Studentbladetin" päätoimittajana, Yle Radio Vegan uutistoimituksen "Aktuellt"-ohjelmassa sekä oppaana Hvitträsk-museossa. Haglund on toiminut myös media-alan yrittäjänä ja työskenteli ruotsinkielisen ilmaisjakelulehti "Papperin" päätoimittajana ja toimitusjohtajana vuosina 2005–2007.


title: Carl Haglund

text: Haglund aloitti toimintansa RKP:ssa vuonna 1997. Vuosina 2002–2005 hän toimi RKP:n nuorisojärjestö Svensk Ungdomin (SU) liittosihteerinä. Espoon kaupunginvaltuustoon Haglund oli ensimmäistä kertaa ehdolla vuoden 2000 kuntavaaleissa, muttei tullut valituksi. Hänet valittiin valtuustoon ensimmäisen kerran vuoden 2004 vaaleissa ja uudelleen vuosina 2008 ja 2012. Vuonna 2009 hän toimi RKP:n valtuustoryhmän puheenjohtajana.


title: Carl Haglund

text: Vuosina 2007–2008 Haglund toimi ruotsalaisen ministeriryhmän erityisavustajana. Syksyllä 2008 hän siirtyi RKP:n kulttuuri- ja urheiluministeri Stefan Wallinin poliittiseksi valtiosihteeriksi Stefan Johanssonin erottua tehtävästä.


title: Carl Haglund

text: Vuoden 2009 eurovaaleissa Haglund valittiin Euroopan parlamenttiin. Hän sai 16 887 ääntä ja nousi parlamenttiin puolueensa listan kärkinimenä.


title: Carl Haglund

text: RKP:n puoluekokouksessa 10. kesäkuuta 2012 Haglund valittiin RKP:n uudeksi puheenjohtajaksi Stefan Wallinin seuraajaksi. Hän voitti vastaehdokkaansa oikeusministeri Anna-Maja Henrikssonin äänin 144–106. Valintansa myötä Haglund luopui paikastaan europarlamentissa ja otti Wallinin paikan puolustusministerinä vannottuaan ministerinvalan 5. heinäkuuta. Vihreiden jätettyä hallituksen 26. syyskuuta 2014, urheiluministerin salkku siirtyi Haglundille puolustusministerin salkun oheen.


title: Carl Haglund

text:
Vuoden 2015 eduskuntavaaleissa Haglund oli ehdolla Uudenmaan vaalipiiristä keräten yhteensä 21 468 ääntä. Hän nousi kansanedustajaksi maan neljänneksi suurimmalla äänimäärällä.
Haglund oli myös eniten ulkopuolista vaalitukea saanut henkilö. Haglundin kampanja maksoi lähes 130 000 euroa, josta hän maksoi itse 1 070 euroa.


title: Carl Haglund

text: Maaliskuussa 2016 Haglund ilmoitti, ettei pyri RKP:n puheenjohtajaksi enää kesäkuun puoluekokouksessa ja ettei aio myöskään asettua ehdolle kuntavaaleissa 2017. Hän perusteli päätöstään muun muassa turhautumisella politiikkaan ja perhesyillä. Kesäkuussa 2016 Haglund kertoi jättävänsä kansanedustajan tehtävät ja siirtyvänsä yrityselämän palvelukseen. Haglundin tilalle eduskuntaan nousi Veronica Rehn-Kivi.


title: Carl Haglund

text: Arvomaailmaltaan Haglundia on luonnehdittu oikeistoliberaaliksi. Haglund on kuvannut itseään tasa-arvon aktiiviseksi edistäjäksi, ja hänen mielestään feminismin tulisi olla itsestään selvä tavoite. Feministin sijaan Haglund on sanonut samaistuvansa paremmin käsitteeseen ”tasa-arvon edistäjä”.


title: Carl Haglund

text: Haglundilla on puolisonsa kanssa vuosina 2009 ja 2012 syntyneet lapset. Haglundin isä on Helsingin yliopiston kirurgian professori ja äiti diplomikirjeenvaihtaja.


title: Carl Haglund

text: Haglund sai vapautuksen varusmiespalveluksesta, koska sairastaa urtikariaa eli nokkosihottumaa.


title: Carl Haglund

text: Elokuussa 2018 Haglund siirtyi konsulttiyhtiö Accenturen johtoon.


title: Kaj Matalamäki

text: Kaj Matalamäki (s. 3. maaliskuuta 1942) on suomalainen jääkiekkoilija, jalkapalloilija ja jääkiekkovalmentaja.


title: Kaj Matalamäki

text: Matalamäki edusti SM-sarjassa Tampereen Ilvestä vuosina 1959–1964, Porin Karhuja vuosina 1964–1967 ja Porin Ässiä vuosina 1967–1973. Lisäksi hän pelasi kaksi SM-liigaottelua valmentamansa Koo-Veen paidassa kaudella 1977–1978. Hän pelasi SM-sarjassa ja SM-liigan runkosarjassa yhteensä 287 ottelua, joissa hänen tehopisteensä olivat 64 + 44 = 108 ja jäähymääränsä 198 minuuttia. Hän voitti kolme Suomen-mestaruutta vuosina 1962 (Ilves), 1965 (Karhut) ja 1971 (Ässät). Lisäksi hän saavutti kahdesti SM-pronssia.


title: Kaj Matalamäki

text: Suomen maajoukkueessa Matalamäki pelasi yhden maaottelun.


title: Kaj Matalamäki

text: Matalamäki aloitti valmentamisen pelaamisen ohessa vuonna 1974. Hän valmensi Koo-Veeta vuosina 1976–1979 saavuttaen pronssia vuonna 1977. Hän oli myös Suomen maajoukkueen apuvalmentajana vuosina 1978, 1979 ja 1981. Matalamäki valmensi myös HIFK:ta, jossa hän saavutti pronssia kaudella 1981–1982. Italiassa hän valmensi useaan otteeseen HC Fassaa.


title: Kaj Matalamäki

text: Tapparan valmentajaksi Matalamäki tuli useaan otteeseen kesken kauden. Kaudella 1994–1995 hän korvasi Boris Majorovin ja kaudella 1998–1999 hän tuli Ismo Läntisen avuksi. Hän valmensi Tapparaa myös vuonna 2005. Kaudella 2001–02 Matalamäki tuli kesken kauden Ässien päävalmentajaksi Vladimir Jursinov jr:n tilalle. Hänen apuvalmentajinaan toimivat Risto Tuomi ja Jari Härkälä.


title: Kaj Matalamäki

text: Hän pelasi urallaan myös jalkapalloa Mestaruussarjassa, vuosina 1962–1963 ja 1965 Tampereen Palloilijoissa sekä 1969 Ässissä. Vuonna 1962 hän voitti SM-pronssia.


title: Kaj Matalamäki

text: Nykyään Matalamäki on perheyrityksen, nahka-alan tuotteita Italiasta maahantuovan Forza Oy:n, toimitusjohtaja.


title: Haikouichthys

text:
Haikouichthys oli leuaton kala, joka eli 535 miljoonaa vuotta sitten kambrikaudella.
Haikouichthys oli raadonsyöjä. Se kuului ensimmäisiin selkärankaisiin. "Haikouichthys" oli luultavasti hermafrodiitti eli sillä oli sekä naaraan että uroksen sukupuolielimet. "Haikouichthys" oli noin 2,5 cm:n pituinen. Kalan ruumiin muodon perusteella oletetaan, että se ei ollut erityisen hyvä uimari. "Haikouichthys" oli yksi niistä kolmesta selkärankaisesta, jotka löydettiin kambrikauden alkukerrostumista. Se oli pienikokoinen ja evätön, mutta sillä oli silmät, kidukset, sieraimet, korvat ja aivot.


title: Filosofia ja tiede

text: Filosofian ja tieteen suhde on eräs filosofian määritelmään liittyvistä ongelmista.


title: Filosofia ja tiede

text: Tieteen kehitys synnyttää usein uusia filosofisia ongelmia tai muuttaa vanhojen ongelmien luonnetta. Eräitä esimerkkejä ovat evoluutioteoria, joka on muodostanut haasteen teleologiselle ajattelulle; kvanttimekaniikka, joka on muodostanut haasteen determinismille; neurotieteiden kehitys, joka on muodostanut haasteen mielenfilosofiassa pitkään vallinneelle mieli-ruumis-dualismille; sekä lääketieteen kehitys, joka on tuonut mukanaan paljon uusia eettisiä ongelmia.


title: Filosofia ja tiede

text: Filosofien taipumus kyseenalaistaa kaikki asiat tai spekuloida millä tahansa mielenkiintoisella on usein avannut uusia tutkimuskohteita tieteelle tai johtanut mullistuksiin tieteellisissä teorioissa. Toisaalta filosofiset ajatukset voivat yhtä lailla johtaa tieteilijöitä harhaan.


title: Filosofia ja tiede

text: Filosofia vaikuttaa tieteeseen myös sen kautta, miten tiede määritellään ja rajataan. Tieteenfilosofia on filosofian osa-alue, joka tutkii muun muassa tieteellisen tiedon luonnetta, tieteellistä selittämistä ja päättelyä, sekä tieteellistä toimintaa.


title: Filosofia ja tiede

text: Eräs osa filosofian ja tieteen suhteen ongelmaa on kysymys siitä, onko filosofia itsessään tiedettä, toisin sanoen, onko tieteellinen filosofia mahdollista, millaista se on ja miten se suhtautuu muihin tieteenaloihin.


title: Filosofia ja tiede

text: Erään näkemyksen mukaan filosofia voidaan lukea tieteeksi, jos sillä voidaan nähdä olevan oma erityinen tutkimuksen kohteensa ja jos se voi hyödyntää yleisiä tieteellisiä menetelmiä tutkimuksissaan. Filosofian tutkimuskohteesta ja menetelmistä on kuitenkin erilaisia näkemyksiä.


title: Filosofia ja tiede

text: Monet filosofit ovat pyrkineet kohottamaan filosofian tieteiden joukkoon. Tämä ilmeni muun muassa 1900-luvulla pyrkimyksenä pois spekulatiivisesta metafysiikasta kohti tieteellistä tutkimusta logiikan, tietoteorian, etiikan jne. aloilla.


title: Filosofia ja tiede

text: Historiallisesti filosofia on luettu tieteisiin tai jopa samaistettu niiden kanssa. Esimerkiksi antiikin Kreikassa filosofiaa ei pelkästään pidetty tieteenä, vaan se oli sama asia kuin tuon ajan tiede. Kaikki tiede oli syntynyt filosofiana, ja myös mm. matematiikka luettiin sen osaksi tai esiasteeksi (Platon). Aristoteles jakoi perustiedettä, filosofiaa, eri osiin (teoreettinen ja käytännöllinen filosofia).


title: Filosofia ja tiede

text: Vasta uudella ajalla erityistieteet ovat irronneet filosofiasta yksi toisensa jälkeen. Tällöin on joskus vaikuttanut siltä, että siinä vaiheessa kun joku filosofian osa-alue on tullut nykyaikaiseksi tieteeksi, se on aina irrottautunut filosofiasta. Tällöin filosofialla ei vaikuttaisi olevan mitään omaa, erityistä tieteellistä tutkimuskohdetta. Erityistieteiden nähtiinkin joskus korvaavan filosofian.


title: Filosofia ja tiede

text: Toiset sen sijaan ovat nähneet filosofian tehtävänä sen, että se kokoaa erityistieteiden tutkimustulokset yhteen yhtenäiseksi kokonaisuudeksi. Myöskään tällöin filosofialla ei kuitenkaan välttämättä olisi erityistä omaa tutkimuskohdettaan. Samoin jos filosofia rajattaisiin pelkästään esimerkiksi logiikkaan, erillisen 'filosofian' nimityksen säilyttäminen olisi turhaa.


title: Filosofia ja tiede

text: Aristoteleelta on peräisin ajatus filosofiasta tieteenä, joka tutkii kaikkein yleisimpiä prinsiippejä. Esimerkiksi siinä missä erityistieteet käyttävät sellaisia käsitteitä kuin kausaliteetti (syy-seuraussuhde), paikka, aika jne. sellaisinaan, filosofia tutkii sen sijaan näitä käsitteitä itseään, niiden olemusta ja oikeutusta. Samoin kaikki tietäminen (tietoteoria) ja tiede itsessäänkin (tieteenfilosofia) ovat myös filosofisia ongelmia.


title: Filosofia ja tiede

text: Filosofia voidaan tutkimuskohteensa puolesta määritellä suhteessa tieteeseen myös seuraavasti: filosofia käsittelee ensiksi niitä kysymyksiä, joihin tiede ei kykene (vielä tai mahdollisesti koskaan) vastaamaan: ja toiseksi sitä kysymystä, miksi tieteet eivät pysty vastaamaan näihin kysymyksiin. Lisäksi filosofian erityistä alaa ovat normatiiviset kysymykset (miten asioiden tulisi olla, mitä meidän tulisi tehdä, jne.), kun taas tieteet ovat deskriptiivisiä (tai positiivisia) eli kertovat miten asiat ovat.


title: Filosofia ja tiede

text: Toinen puoli kysymystä filosofian tieteellisyydestä on kysymys siitä, onko filosofialla joku erityinen tutkimusmenetelmänsä, tai voiko se hyödyntää yleisiä tieteellisiä menetelmiä tutkimuksissaan.


title: Filosofia ja tiede

text: Eräs tieteellisen tiedon piirre on se, että tieteellinen tieto on perusteltua ja perustuu järjestelmälliseen tutkimukseen. Tämä on eräs tekijä, joka yhdistää filosofiaa ja tiedettä. Toinen yhdistävä tekijä on se, että kummassakin voidaan käyttää sekä deduktiivista että induktiivista päättelyä.


title: Filosofia ja tiede

text: Toisaalta filosofian ei aina ole katsottu voivan hyödyntää kontrolloituja kokeita ja havaintoja, eikä sen tulosten ole katsottu olevan samalla tavalla empiirisesti kumottavissa kuin tieteiden tulosten. Tiedettä ja filosofiaa erottaa myös suhtautuminen tutkimustuloksiin. Tieteessä tutkimusten tulosten tulee muodostaa yhtenäinen kokonaisuus, ja ristiriitaisuudet nähdään yleensä virheinä tai riittämättömyyksinä. Tieteen oletetaan etenevän kohti konsensusta ja näin myös yleensä vähitellen käy. Filosofiassa puolestaan sen, että kaksi teoriaa on ristiriidassa keskenään, ei välttämättä katsota tarkoittavan sitä, että toinen teorioista olisi virheellinen.


title: Filosofia ja tiede

text: On myös filosofeja, jotka ovat kieltäneet tieteellisen filosofian mahdollisuuden, ja nähneet filosofian päämääränä tieteen sijasta esimerkiksi maailmankuvan muodostamisen. Toiset taas ovat muutoin hylänneet skientistisen ajatuksen filosofiasta joko yleiseen tiedekritiikkin tai skeptisismiin perustuen, tai esimerkiksi siksi, ettei filosofia heidän mukaansa voi olla puolueeton tieteiden esittämien väittämien arvioija mikäli se lukee itsensä tieteiden joukkoon.


title: Filosofia ja tiede

text: Jotkut filosofit, kuten Samuel Alexander ja Jacques Derrida, ovat kieltäneet myös sen, että filosofia olisi osallisena yleiseen tieteelliseen menetelmään, jossa tieteellisten johtopäätösten tulee perustua asianmukaisista premisseistä lähtien tehtyyn pätevään päättelyyn.


title: Filosofia ja tiede

text: Jos filosofiaa ei lueta tieteeksi, se ei kuitenkaan tarkoita sitä, ettei filosofia tarjoaisi tietoa. Filosofisen tiedon voidaan nähdä ilmenevän esimerkiksi silloin, kun erilaisten käsitteiden luonnetta selvennetään; jokin paradoksi löydetään ja ratkaistaan; tai jotakin asiaa koskevaa skeptisismiä ehdotetaan tai se hylätään.


title: Filosofia ja tiede

text: Jos filosofia luetaan tieteeksi, voidaan silti kysyä, onko se kuitenkin myös jotakin muuta kuin tiedettä? Monet filosofit filosofian historiassa ovat katsoneet, että filosofian ala olisi liian ahdas, jos se käsittäisiin pelkästään tieteeksi. Filosofiaa on sen historiassa usein yhdistynyt mietiskelyä, intuitiota ja tunteenomasta tietämistä, se on liittynyt usein läheisesti uskontoon ja sitä on esitetty taiteellisessa, esimerkiksi runollisessa, muodossa. Tätä ei kuitenkaan voida pitää filosofiana ainakaan sen tieteellisessä merkityksessä.


title: Megalograptus

text: Megalograptus oli 460 miljoonaa vuotta sitten ordovikikaudella elänyt meriskorpioni. Megalograptus oli lihansyöjä, joka saalisti kaloja, toisia meriskorpioneja ja muita niveljalkaisia. Se vietti suurimman osan ajastaan veden alla ruokaa etsimässä. Megalograptus saattoi kasvaa jopa hieman yli metrin pituiseksi.


title: Amstel Gold Race 2007

text: Amstel Gold Race 2007 oli järjestyksessään 42. maantiepyöräilyn Amstel Gold Race -kilpailu. Se käytiin 252,2 kilometrin reitillä Maastrichtistä Valkenburgiin 22. huhtikuuta 2007.


title: Amstel Gold Race 2007

text: Stefan Schumacher voitti kilpailun tehtyään ratkaisevan irtioton juuri ennen kilpailun päättänyttä Caubergin loppunousua. Davide Rebellin sijoittui toiseksi varmistaen Gerolsteiner-tallille kaksoisvoiton. Danilo Di Luca oli kolmas.


title: Ex List

text:
Ex List ("The Ex List") on yhdysvaltalainen draama-/komediasarja vuodelta 2008. Sen kehitti Diane Ruggiero israelilaisen televisiosarjan "Mythological X" pohjalta. Sarjan tuotti Fox Television Studios. Sarjan ensimmäinen jakso esitettiin Yhdysvalloissa CBS-televisiokanavalla 3. lokakuuta 2008. Se keskeytettiin vain neljän jakson jälkeen huonon vastaanoton takia. Suomessa sarjaa on esittänyt MTV3 25. kesäkuuta 2009 alkaen.
Bella Bloom (Elizabeth Reaser) vierailee meediolla ja saa kuulla, että on jo tapaillut tulevaa aviomiestään. Ennustuksen mukaan Bella jää sinkuksi loppuelämäkseen ellei löydä tulevaa aviomiestään vuoden kuluessa. Bella alkaa tutkia vanhoja suhteitaan ja poikaystäviään löytääkseen tulevan aviomiehensä heidän joukostaan. Sarjaa kuvattiin Ocean Beachillä ja Corondon seudulla San Diegossa, Kaliforniassa, kuten myös Seacost Drivella Imperial Beachissa, Kaliforniassa.


title: Ex List

text: 12. syyskuuta 2008 sarjan luoja ja tuottaja Diane Ruggiero jätti sarjan, koska ei päässyt yhteisymmärrykseen sarjan suunnasta sitä esittäneen televisiokanava CBS:n kanssa. Ennen Ruggieron lähtöä sarjasta oli ehditty kuvata kuusi jaksoa. Tuottaja Rick Eid otti sarjan vetäjän "show runnerin" vastuun ja viimeisteli kolmetoista tilattua jaksoa, mutta sarja lopetettiin kun vain neljä jaksoa oli esitetty.Exät"Twilight – Houkutus" -elokuvan ensi-illassa Elizabeth Reaser kertoi sarjan kansainvälisen DVD-julkaisun sisältävän kaikki 13 jaksoa. Reaser kertoi: "Kuvaan vieläkin sarjaa, mikä on outoa. Käsikirjoitukset on kirjoitettu uudelleen, jotta tarina saisi ratkaisun. Bella saa tietää kuka existä on Se Oikea. Löydän miehen ja se on joku jonka tapasimme aikaisemmissa jaksoissa."


title: Lovebugs

text: Lovebugs on sveitsiläinen brittipop-yhtye. Lovebugs perustettiin vuonna 1992 ja sen perustivat Adrian Sieber, Sebastian "Baschi" Hausmann ja rumpali Julie. Yhtye on yksi Sveitsin menestyneimpiä. Yhtye edusti Sveitsiä vuoden 2009 Eurovision laulukilpailussa kappaleella "The Highest Heights", mutta ei päässyt semifinaalista finaaliin.


title: Gia Darling

text: Gia Darling (s. 31. heinäkuuta 1977) on yhdysvaltalainen transsukupuolinen shemale-pornonäyttelijä, eli hän on korjannut sukupuolensa miespuolisesta naispuoliseksi, ja hänellä on penis. Lisäksi hän ohjaa ja tuottaa elokuvia.


title: Gia Darling

text: Darling syntyi Guatemalassa. Hän muutti kolmen vanhana Valenciaan, Kaliforniaan. 15-vuotiaasta lähtien hän on elänyt naisena. Nykyään hän asuu Malibussa.


title: Lệ Thủy

text: Lệ Thủy () on piirikunta Vietnamissa Bắc Trung Bộn alueella Quảng Bìnhin maakunnassa. Piirikunnan hallinnollinen keskus on Kiến Giangin kaupunki.


title: Lệ Thủy

text: Piirikunnan pinta-ala on 1 411 neliökilometriä ja asukasluku 143 663 (vuonna 2003). Piirikunnan väestötiheys on siten 101,8 asukasta neliökilometrillä.


title: Greg Rusedski

text: Greg Rusedski (s. 6. syyskuuta 1973 Montreal, Kanada) on brittiläinen tennispelaaja, joka lopetti uransa vuonna 2007. Hän selviytyi Yhdysvaltain avoimien kaksinpelin finaaliin vuonna 1997. Hän voitti urallaan viisitoista ATP-kaksinpeliturnausta. Parhaimmillaan hän oli tenniksen maailmanlistalla sijalla neljä.


title: Eurotopia

text:
Eurotopia on E-Typen albumi vuodelta 2007. Albumin tuottajana on toiminut pitkäaikainen ystävä,
tuottajaguru Max Martin (Madonna, Britney Spears, Backstreet Boys, Celine Dion, Bon Jovi). Antiloop-yhtyeestä tuttu Robin Söderman on miksannut levyä, ja sanoitusapuna on toiminut Anna Nordell. Levyllä laulava upeaääninen naisvokalisti on nimeltään Sanne Karlsson ja hänen parinaan on toiminut suomalaissyntyinen Aino.


title: Auterive (Haute-Garonne)

text: Auterive on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2007 oli 8 435. Auteriven pinta-ala on 37 km².


title: Bagnères-de-Luchon

text: Bagnères-de-Luchon on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2006 oli 2 619. Bagnères-de-Luchonin pinta-ala on 53 km².


title: Caraman (Haute-Garonne)

text: Caraman on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2006 oli 2 230. Caramanin pinta-ala on 30 km².


title: Talkameltit

text: Talkameltit eli australiankuoreet (Retropinnidae) on kuorekalojen lahkoon kuuluva kalaheimo. Talkameltit ovat pienehköjä, hopeakylkisiä ja rasvaevällisiä kaloja, jotka elävät Australian ja Uuden-Seelannin sisä- ja murtovesissä.


title: Talkameltit

text: Talkameltit jaetaan kahteen alaheimoon, kolmeen sukuun ja viiteen tai kuuteen eri lajiin.


title: Cazères

text: Cazères on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2005 oli 3 786. Cazères'n pinta-ala on 20 km².


title: JTG

text: Jayson Paul (s. 10. joulukuuta 1984, Brooklyn, New York) on yhdysvaltalainen showpainija, joka esiintyy tällä hetkellä World Wrestling Entertainmentin Smackdown!-brändissä. Hänet tunnetaan paremmin kehänimellään JTG (Just That Gangsta). JTG kuului Cryme Tyme -nimiseen tag teamiin.


title: Latrape

text: Latrape on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2006 oli 337. Latrapen pinta-ala on 19 km².


title: Meltit

text: Meltit ("Galaxiidae") on kuorekalojen lahkoon kuuluva eteläisen pallonpuoliskon kalaheimo. Melttejä on noin 50 lajia kahdeksassa suvussa. Suvuista suurin on "Galaxias" (33 lajia). Meltit ovat lauhkean vyöhykkeen makeissa vesissä eläviä kaloja, joista osa on mereen vaeltavia vaelluskaloja. Suurin osa elää Australiassa ja Uudessa-Seelannissa, mutta joitakin lajeja tunnetaan Etelä-Amerikasta ja Etelä-Afrikasta. Uudessa-Seelannissa meltit ovat kaikkein monimuotoisin sisävesikalojen heimo.


title: Meltit

text: Useimmat meltit ovat alle 15 cm pitkiä, mutta isomeltti ("Galaxias argenteus") voi kasvaa jopa kilon painoiseksi ja 40 cm pitkäksi. Melteillä ei ole suomuja, niiden iho on sileä ja liukas.


title: Lautignac

text: Lautignac on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2006 oli 258. Lautignacin pinta-ala on 18 km².


title: Lavernose-Lacasse

text: Lavernose-Lacasse on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2004 oli 2 276. Lavernose-Lacassen pinta-ala on 18 km². Lavernose-Lacasse on osa Muret'n kaupunkiseutua ("Communauté d'agglomération du Muretain").


title: Lestelle-de-Saint-Martory

text: Lestelle-de-Saint-Martory on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2005 oli 377. Lestelle-de-Saint-Martoryn pinta-ala on 9 km².


title: Montesquieu-Volvestre

text: Montesquieu-Volvestre on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2006 oli 2 660. Montesquieu-Volvestren pinta-ala on 60 km².


title: Amstel Gold Race 2006

text: Amstel Gold Race 2006 oli järjestyksessään 41. maantiepyöräilyn Amstel Gold Race -kilpailu. Se käytiin 253 kilometrin reitillä Maastrichtistä Valkenburgiin 16. huhtikuuta 2006.


title: Amstel Gold Race 2006

text: Fränk Schleck karkasi kymmenen ajajan kärkiryhmästä noin yhdeksän kilometriä ennen maalia. Miguel Ángel Martín Perdiguero ja T-Mobilen kolmikko Steffen Wesemann, Patrik Sinkewitz ja Sergei Ivanov yrittivät aktiivisimmin takaa-ajoa. Viisi kilometriä ennen maalia Schleckin johto oli 15 sekuntia ja ero kasvoi maaliin tultaessa 22 sekuntiin. Wesemann, joka oli yrittänyt kahdesti irtiottoa kilpailun aikana, sijoittui toiseksi, Michael Boogerd oli kolmas.


title: Oô

text: Oô on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2004 oli 106. Oôn pinta-ala on 33 km².


title: Teurastamo 5

text: Teurastamo 5 eli Lasten ristiretki () on vuonna 1969 ilmestynyt Kurt Vonnegutin sodanvastainen, mustalla huumorilla höystetty romaani. Kirjan alaotsikko on "Velvollisuustanssi kuoleman kanssa". Suomessa teos ilmestyi Juhani Jaskarin suomentamana vuonna 1970 Tammen Keltaisessa kirjastossa.


title: Teurastamo 5

text: Kirjaan pohjautuva George Roy Hillin ohjaama samanniminen elokuva sai ensi-iltansa vuonna 1972.


title: Teurastamo 5

text: Teoksen keskeisimmät tapahtumat sijoittuvat toisen maailmansodan aikaan ja kertovat Billy Pilgrimin, yhdysvaltalaisen sotilaan kokemuksista sodassa ja seikkailuista ajassa. Tarinan keskiössä on Dresdenin pommitus, jota myös Vonnegut itse todisti.


title: Teurastamo 5

text: Billy Pilgrim joutuu Vonnegutin tavoin sotavangiksi Ardennien taistelussa. Sotavankeuskuvaus muodostaa eräänlaisen perusrungon tarinalle, jonka aikana kerrataan Pilgrimin erikoislaatuisen elämän tärkeimmät vaiheet syntymästä kuolemaan. Pilgrimin käsitys ajasta on erittäin epämääräinen: hän kokee elämänsä vaiheet sekalaisessa järjestyksessä, ja niinpä hän on jo nähnyt kuolemansakin − sekä monien läheistensä ihmisten kuolemat − monta kertaa.


title: Teurastamo 5

text: Tarinassa viljellään aina kuoleman kuvaamisen yhteydessä toteamusta ""niin se käy"" (""so it goes"").


title: Pibrac

text: Pibrac on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2007 oli 7 755. Pibracin pinta-ala on 26 km². Pibrac kuuluu Toulousen kaupunkiseutuun.


title: Saint-Béat

text: Saint-Béat on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2007 oli 398. Saint-Béatin pinta-ala on 7 km².


title: Saint-Laurent (Haute-Garonne)

text: Saint-Laurent on kunta Haute-Garonnen departementissa Midi-Pyrénées'n hallintoalueella Ranskassa. Kunnan väkiluku vuonna 2007 oli 160. Saint-Laurentin pinta-ala on 8 km².


title: Alcyone (tähti)

text: Alcyone (η Tau / η Tauri / Eta Tauri) on härän tähdistössä sijaitseva tähtijärjestelmä, joka sijaitsee noin 440 valovuoden päässä maasta. Alcyonen nimi on peräisin mytologisesta henkilöstä, Alkyonesta, joka oli yksi Plejadeista. Alcyone on myös Seulasten kirkkain ja Härän kolmanneksi kirkkain tähti.


title: Alcyone (tähti)

text: Alcyone A koostuu kahdesta B-luokan tähdestä, joita kiertää kolme muuta tähteä, Alcyone B, C, ja D, jotka kaikki kuuluvat pääsarjaan.


title: Ruotsin koripallomaajoukkue

text: Ruotsin koripallomaajoukkue edustaa Ruotsia koripallon arvokisoissa.


title: Ruotsin koripallomaajoukkue

text: Ruotsin koripallomaajoukkueen ensimmäiset arvokisat olivat vuoden 1953 Euroopan-mestaruuskilpailut. Olympialaisiin joukkue on päässyt ainoan kerran Moskovan kisoihin 1980, kun 47 maata boikotoi kisoja. Tähänastisen historian paras arvokisasaavutus on vuoden 1995 EM-kisojen ja vuoden 1980 olympialaisten kymmenes sija.


title: Ruotsin koripallomaajoukkue

text: Joukkueen viimeisimmät arvokisaedustukset ovat vuoden 2003 EM-kotikisoista, joissa se sijoittui 16 joukkueen turnauksessa viimeiseksi, sekä vuoden 2013 EM-kisoista, joissa sijoitus 24 joukkueen turnauksessa oli kolmastoista. Jälkimmäisten kisojen viidestä vastustajasta Ruotsi voitti ainoastaan Venäjän.


title: Stefan Banach

text: Stefan Banach (30. maaliskuuta 1892 Krakova – 31. elokuuta 1945 Lvov) oli puolalainen matemaatikko. Äiti Katarzyna Banach oli kotiapulaisena itävaltalaisen upseerin perheessä. Isä, Nowy Targ'in alueelta kotoisin oleva Stefan Greczek, puolestaan palveli samaisen upseerin sotilaspalvelijana. Sotilasasemansa vuoksi isä ei kuitenkaan voinut mennä naimisiin pojan äidin kanssa. Poika oli nuoruusvuotensa kasvattina pesulayrittäjän perheessä.


title: Stefan Banach

text: Vuosina 1910–1914 Stefan Banach opiskeli Lvov'in Polyteknillisessä Yliopistossa. Hän oli kiinnostunut matematiikasta, mutta kouluaikoinaan oli tullut sellaiseen ajatukseen, että matematiikassa uusia löytöjä ei enää voinut tehdä ja suuntautui siksi tekniikkaan. Siinä voi ainakin soveltaa matematiikkaa. Banach ehti suorittaa puoli-diplomin mutta ensimmäisen maailmansodan alettua yliopisto suljettiin ja hän joutui palaamaan Krakovaan kasvatusperheensä luokse.


title: Stefan Banach

text: Krakovassa hän elätti itsensä yksityisopetuksella sekä opiskeli samalla matematiikkaa omin päin ja yhdessä muutaman ystävänsä kanssa. Vuonna 1916 Banach tapasi sattumalta puistossa matemaatikko Hugo Steinhausin, josta seuraavana vuonna tuli professori Lvov’in yliopistoon. Steinhaus vitsailikin jälkeen päin, että tämä kohtaaminen oli hänen suurin tieteellinen löytönsä.


title: Stefan Banach

text: Seuraavat vuodet olivat vielä sekavaa aikaa Puolan ja Ukrainan välisen ja sitten Puolan ja Venäjän neuvostovallan välisen sodan takia. Vasta vuonna 1920 tilanne rauhoittui. Steinhaus siirtyi Lvov’ista Jan Kazimierz yliopiston professoriksi, mutta sitä ennen hän ehti järjestää Banach’in Lvovin Polyteknilliseen yliopistoon sikäläisen professorin assistentiksi.


title: Stefan Banach

text: Saamatta koskaan diplomitutkintoa valmiiksi, Banach suoritti tohtorintutkintonsa Jan Kazimierz Yliopistoon muutamassa kuukaudessa vuonna 1920 ja tuli kaksi vuotta myöhemmin sinne professoriksi. Steinhaus’ista ja Banachista tuli merkittävän Lvov’in matemaatikkokoulukunnan johtajia.


title: Stefan Banach

text: Banach avioitui vuonna 1920 ja hänen pojastaan, myös Stefan (1922–1999), tuli merkittävä neurokirurgi Varsovan Lääketieteellisessä Akatemiassa.


title: Stefan Banach

text: Sotienvälinen kausi oli Banachin elämän parasta aikaa. Sillon hän voi keskittyä pelkästään matematiikkaan. Banach oli seurallinen ja viihtyi ystävien ja varsinkin lahjakkaiden nuorten matemaatikkojen seurassa. Skotlantilaisesta kahvilasta Lvov'issa tuli tunnettu matemaatikkojen kohtaamispaikka.


title: Stefan Banach

text: Banach oli keskeisiä lineaaristen vektoriavaruuksien teorian kehittäjiä ranskalaisen Maurice Fréchet'n ohella. Banachin mukaan on nimetty täydellinen, lineaarinen normiavaruus eli Banachin avaruus. Sellainen Banach avaruus, joka samalla on yksikköalkion sisältävä algebra (tietyillä avaruuden normille asetetuilla ehdoilla), on puolestaan Banachin algebra. Yhteisesti Banachin ja Steinhausin nimillä kulkee eräs tärkeä Banachin avaruudesta normitettuun lineaariavaruuteen määritellyn operaattorijoukon tasaista rajoittuneisuutta koskeva teoreema.


title: Stefan Banach

text: Kun Saksa hyökkäsi vuonna 1939 Puolaan, niin Neuvostoliitto valtasi Puolan itäosat. Lvov jäi silloin neuvostovyöhykkeelle. Neuvostomiehityksen aikana 1939–1941 Banach’ia kunnioitettiin myös miehittäjän taholta. Hänestä tuli mm. Ukrainan Tiedeakatemian kirjeenvaihtajajäsen ja Ukrainan yliopiston dekaani. Natsimiehityksen aikana 1941–1945 onni kääntyi ja Banach joutui Weigel instituutille täinsyötiksi, kun tarkoituksena oli kehittää Wehrmacht’ille pilkkukuumerokotusta. Kun neuvostoliittolaiset palasivat Lvov’iin Banach sai asemansa takaisin, mutta silloin hän oli jo kovin sairas ja menehtyi elokuun 31. päivän 1945.


title: Malinowski

text: Malinowski on puolalainen sukunimi, joka on muun muassa seuraavilla henkilöillä


title: Ensimmäinen Saigonin taistelu

text: Saigonin taistelu (30. tammikuuta 1968 – 7. maaliskuuta 1968) on yksi lukuisista Vietnamin sodan taisteluista, joka sai myöhemmin nimen ensimmäinen Saigonin taistelu, kun vuonna 1975 pohjoisvietnamilaiset joukot valloittivat Saigonin.


title: Ensimmäinen Saigonin taistelu

text: Tammikuun lopussa vuonna 1968 Pohjois-Vietnamin joukot hyökkäsivät Etelä-Vietnamin pääkaupunkiin Saigoniin Vietkongin tukemana (ns. Tet-hyökkäyksen alku). Etelävietnamilaiset ja yhdysvaltalaiset joukot puolustivat kuitenkin sitkeästi kaupunkia ja maaliskuun 7:een päivään mennessä kommunistiset joukot joutuivat lopettamaan hyökkäyksen.


title: Ensimmäinen Saigonin taistelu

text: Yhdysvallat ja Etelä-Vietnam saivat Saigonissa sotilaallisen voiton, mutta taistelu kasvatti Vietnamin sodan vastustusta kommunismin vastaisissa maissa ja tämä todennäköisesti edesauttoi yhdysvaltalaisten vetämistä pois Vietnamista vuonna 1973.


title: Björn Borg (uimari)

text: Björn Borg (14. marraskuuta 1919 – 13. huhtikuuta 2009) oli ruotsalainen uimari. Hän edusti Ruotsia Berliinin olympialaisissa 1936 ja voitti vuonna 1938 Euroopan mestaruuden 400 ja 1500 metrin vapaauinneissa. Borg ui viisi Euroopan ennätystä. Seuratasolla hän edusti Norrköpings Kappsimningsklubbia.


title: Björn Borg (uimari)

text: Björn Borg osallistui Suomen talvisotaan ruotsalaisten vapaaehtoisten mukana.


title: Ammattiopisto Lappia

text: Ammattiopisto Lappia on Länsi- ja Etelä-Lapissa toimiva toisen asteen oppilaitos. Se tarjoaa käytännönläheistä ammatillista koulutusta nuorille ja aikuisille Kemissä, Muoniossa, Tervolassa (Louella) ja Torniossa.


title: Ammattiopisto Lappia

text: Ammattiopistossa opiskelee noin 2700 nuorta ja noin 1300 aikuisopiskelijaa. Henkilökuntaa on yhteensä noin 400.


title: Ammattiopisto Lappia

text: Ammattiopisto Lappia syntyi kun Kemi-Tornion ammattiopisto ja Länsi-Lapin ammatti-instituutti yhdistettiin vuonna 2007.


title: Ammattiopisto Lappia

text: Ammattiopisto Lappia tarjoaa koulutusta viidellä alalla seitsemällä eri paikkakunnalla:Ammattiopisto tekee yhteistyötä alueen lukioiden kanssa ja tarjoaa opiskelijoilleen myös mahdollisuuden suorittaa kaksoistutkinto.


title: Robert Falla

text: Robert Alexander Falla (21. heinäkuuta 1901 Palmerston, Uusi-Seelanti − 23. helmikuuta 1979 Eastbourne, Uusi-Seelanti) oli uusiseelantilainen lintutieteilijä.


title: Robert Falla

text: Robert Fallan vanhemmat olivat rautatievirkailija George Falla ja Elizabeth Kirk. Hän opiskeli Auckland University Collegessa, josta hän valmistui vuonna 1927. Hän toimi eläintieteen assistenttina "British, Australian and New Zealand Antarctic Research Expedition" (BANSARE) -nimisellä tutkimusmatkalla "Discovery"-aluksella 1929–1931. Hän oli perustamassa Uuden-Seelannin lintutieteellistä yhdistystä (Ornithological Society of New Zealand) ja toimi seuran ensimmäisenä puheenjohtajana. Hän oli myös Royal Australasian Ornithologists Unionin (RAOU) jäsen ja sen puheenjohtaja 1951–1952, sekä Uuden-Seelannin luonnonsuojeluneuvoston puheenjohtaja 1962–1975. Uuden-Seelannin yliopisto luovutti hänelle kunniatohtorin arvonimen. Hän työskenteli monissa Uuden-Seelannin museoissa, muun muassa Wellingtonin Dominion Museumin johtajana 1947–1966.


title: Robert Falla

text: Falla avioitui Elayne Mary ”Molly” Burtonin kanssa Te Arohassa 18. toukokuuta 1928 ja heille syntyi kolme lasta.


title: Robert Falla

text: Falla nimesi linnuista uudenseelanninviistäjän ("Pterodroma pycrofti") ja tasmanianmeriliitäjän ("Procellaria westlandica").


title: Australianhuntulavastaja

text: Australianhuntulavastaja ("Sericulus chrysocephalus") on itäisessä Australiassa tavattava lavastajiin kuuluva varpuslintu.


title: Australianhuntulavastaja

text: Kun laji löydettiin sen luultiin kuuluvan mesikkojen heimoon ja John William Lewin antoi lajille tieteelliseksi nimeksi "Meliphaga chrysocephala". Vuonna 1925 William Swainson nimesi lajin uudelleen ja antoi sille tieteelliseksi nimeksi "Sericulus chrysocephalus". Australianhuntulavastaja siirrettiin kuuluvaksi lavastajien heimoon vuonna 1860.


title: Australianhuntulavastaja

text: Kooltaan australianhuntulavastaja on noin 24–28 cm koiraan ollessa hieman naarasta pienikokoisempi. Aikuinen koiras on väritykseltään keltainen ja musta. Koiraan päälaki, niska ja siipien kärjet ovat väriltään kirkkaan keltaiset. Otsa on oranssin punainen. Muuten koiras on höyhenpuvultaan kiiltävän musta. Koiraan höyhenpuvun kehittyminen kestää kahdesta viiteen vuotta.. Naaras on huomattavasti koirasta värittömämpi. Naaras on vaaleanruskean ja valkoisen kirjava ja naaraan päälaki on tummanruskea. Naaras on myös koirasta pitkäpyrstöisempi. Nuoret australianhuntulavastajat muistuttavat ulkonäöltään naarasta.


title: Australianhuntulavastaja

text: Australiahuntulavastaja on metsien lintu laji. Erityisesti laji viihtyy kosteissa metsissä ja sademetsissä. Lintua tavataan Australian itäosista Queenslandin ja Uuden Etelä-Walesin osavaltioista.


title: Australianhuntulavastaja

text: Koiraat rakentavat naaraita houkutellakseen käytävämallisia lehtimajoja, jotka ovat ylhäältä avoimia, risuista. Majat rakennetaan muutaman sadan metrin päähän muiden koiraiden rakennelmista. Koiras koristelee majansa sisäpuolen ruskeilla, vihreillä ja kellertävillä kotiloilla, lehdillä, marjoilla ja kukilla. Koiraat voivat pesiä useiden naaraiden kanssa pesimäkauden aikana, joka kestää syyskuusta maaliskuulle.


title: Australianhuntulavastaja

text: Varsinainen pesä on naaraan rakentama matala lautasmainen ja tehty risuista. Naaras munii yleensä kaksi kermanväristä munaa. Koiras ei osallistu millään tavoin poikasten haudontaan tai ruokkimiseen vaan se on täysin naaraan vastuulla. Haudonta kestää noin kolmen viikon ajan ja poikaset poistuvat pesästä niin ikään kolmen viikon kuluttua kuoriutumisestaan. Naaras ruokkii poikasiaan hyönteisravinnolla.


title: Australianhuntulavastaja

text: Australianhuntulavastajan pääasiallinen ravinto ovat hedelmät. Toisinaan se etsii myös hyönteisiä puiden lehdiltä tai pyydystää niitä ilmasta.


title: Yhdysvaltain 4. laivasto

text: Yhdysvaltain 4. laivasto () on USSOUTHCOMin alainen merivoimien yksikkö, jonka toiminta-aluetta ovat Karibia, Keski-Amerikka ja Etelä-Amerikka.


title: Yhdysvaltain 4. laivasto

text: 4. laivasto perustettiin toisen maailmansodan aikana 1943. Sen kalusto siirrettiin myöhemmin 2. laivastoon ja laivasto lakkautettiin 1950.


title: Yhdysvaltain 4. laivasto

text:
Osasto perustamisesta uudelleen ilmoitettiin huhtikuussa 2008.
Laivasto-osaston perustaminen herätti epäilyjä useissa Etelä-Amerikan maissa.
Fidel Castro kirjoitti kyseessä olevan interventiolaivaston.
Argentiinan ja Brasilian hallitukset tekivät virallisen kyselyn sen käyttötarkoituksesta.
Venezuelan Hugo Chávez syytti Yhdysvaltoja pelottelusta ja uhkasi upottaa laivaston alukset.


title: The Jay Leno Show

text: The Jay Leno Show oli yhdysvaltalainen keskusteluohjelma, jota Jay Leno juonsi lopetettuaan entisen ohjelmansa "The Tonight Show’n" juontamisen keväällä 2009. Ohjelman ensimmäinen jakso esitettiin NBC:llä 14. syyskuuta 2009 ja viimeinen 9. helmikuuta 2010. Ohjelman lopettaminen johtui matalista katsojaluvuista ja siitä, että se söi myös paikallisuutisten katsojalukuja. Leno palasi maaliskuussa "The Tonight Show’n" isännäksi.


title: The Jay Leno Show

text: Toisista keskusteluohjelmista poiketen "The Jay Leno Show" esitettiin prime timen aikana arki-iltoina iltakymmeneltä. Suomessa ohjelmaa televisioi MTV Max arki-iltojen myöhäisillassa.


title: Korruptio Kiinassa

text: Korruptio Kiinassa kertoo korruptiosta Kiinassa. Transparency International –raportin mukaan Kiinan lainsäädäntö on kehittynyt nopeasti. Sen kehitys voi |TI:n mukaan olla merkittävä koko maailman tulevaisuuteen.


title: Korruptio Kiinassa

text: Vuonna 2001 arvostettu Tsinghuan yliopiston tutkija Hu Angang arvioi, että petokset, verovilppi ja lahjukset olivat arvoltaan 150 milj. dollaria vuosittain eli 13-16 % Kiinan BKT:stä.


title: Korruptio Kiinassa

text: Kiinalainen lehdistö paljastaa epäkohtia maan demokratiassa. Lehdissä kerrotaan poliisin mielivallasta ja maalaisten yliverotuksesta. Talouslehti Caijing kertoo sisäpiirikaupasta ja kurssimanipulaatiosta. Monet yritykset ostavat itsensä lehtien haastateltaviksi, koska julkisuus on mainontaa tehokkaampaa. Kiina oli vuosina 1999-2002 eniten toimittajia vanginnut maa.


title: Korruptio Kiinassa

text: Lai Changxingin mukaan Kiinan koko järjestelmä on korruptoitunut. Lai Changxing pyöritti Kiinan historian suurinta julkitullutta salakuljetusliigaa. Lai rakennutti itselleen 7-kerroksisen kartanon Xiameniin. Lai pakeni Kanadaan keväällä 1999. Hän osti miljoonalla eurolla kartanon ja viettää aikaa Niagaran putouksilla. Lai anoi Kanadasta pakolaisturvapaikkaa. Hän hävisi 21.6.2002. Kanadan mukaan Lai on rikollinen, eikä ansaitse turvapaikkaa kansainvälisen oikeuden perusteella.


title: Korruptio Kiinassa

text:
TI:n mukaan kiinalaisyritykset olivat tutkimuksen 22 maasta Venäjän jälkeen alttiimpia korruptiolle. Puolueen mukaan 151 000 virkamiestä tuomittiin korruptiosta vuonna 2008. Korruptiosta tuomittiin vuonna 2008 muun muassa Pekingin varapormestari ja Sinopecin entinen johtaja.
Vuonna 2008 10 000 virkamiestä sai 236 miljoonaa euroa lahjuksia. Huolimatta 10 000 tarkastajasta myös Sichuanin maanjäristyksen varoja meni korruptioon.


title: Korruptio Kiinassa

text: Korruptio heikentää ympäristölain toteutumista Kiinassa. Tilanne on johtanut siihen, että esimerkiksi vesilähteitä ylikäytetään. Pohjois-Kiinassa vedenpinta laskee yli metrin vuodessa. 90 % kaupunkien vesilähteistä on saastuneita ja yli 75 % jokien vesistä on juomakelvotonta tai kalastuskseen sopimatonta. 700 miljoonaa ihmistä juo likasita vettä Kiinassa. Jangtse-joen ja keltaisenjoen varrella on 13 000 petrokemian tehdasta. 41 % Kiinan jätevedestä johdetaan Jangtseen. Jangtse kuuluu ilmastonmuutoksen, saastumisen ja patoamisen vuoksi maailman 10 haavoittuvimman jokisysteemin joukkoon. Korruptio on merkittävä ongelma. Lahjukset ja varkaudet ovat 10 % hallituksen kuluista infrastruktuuri projekteissa. Vain puolet ympäristönsuojelurahoista todellisuudessa käytettiin käyttötarkoitukseen vuosina 2001 - 2005. Ympäristölait ovat olemassa, mutta ne ovat heikkoja ja huonosti valvottuja.


title: Skinhead-reggae

text: Skinhead reggae (joskus myös early reggae) on pääsääntöisesti vuosina 1967 - 1972 tuotettua ja äänitettyä reggae-musiikkia. Musiikki oli 60-luvulla alkuperäisten skinheadien suuressa suosiossa, mistä musiikkityyli on saanut nimensä. Skinhead reggae -kappaleet sisältävät myös usein skinhead-aiheisia lyriikoita, joista tunnetuimmat lienevät Symarip-yhtyeen "Skinhead Moonstomp" sekä Desmond Rileyn "Skinhead a Message To You". Kappaleiden sanat eivät sisältäneet rastafari-aiheisia sanoituksia, joista reggae-musiikki nykyään tunnetaan paremmin. Skinhead reggae -kokoelmia julkaistaan edelleen, ja vanhoista levyistä on saatavana uusintapainoksia.


title: Skinhead-reggae

text: Tunnetuimpia Skinhead reggae-artisteja ja yhtyeitä ovat mm. The Pioneers, Symarip, Derrick Morgan, Laurel Aitken, Max Romeo, Harry J All-stars, The Upsetters sekä Dandy Livingstone. Skinhead reggaeta julkaisseita levy-yhtiöitä olivat mm. Trojan Records, Pama, Treasure Isle sekä Torpedo.


title: Viimeinen vieras

text: Viimeinen vieras (alkuteos "The Visitor" (UK)"," "Running Blind" (US)) on Lee Childin kirjoittama vuonna 2000 ilmestynyt jännityskirja. Kirja kertoo Jack Reacherista, jonka epäillään murhanneen seksuaalisen ahdistelun vuoksi armeijan palveluksesta eronneita naisia. Vahvin syyte Reacheria vastaan on FBI:n erikoisagentin Julia Lamarrin tekemä rikollisten profilointi, jonka perusteella Reacher on hyvin pitkälti samanlainen kuin naiset murhannut henkilö. Kirjan alussa Reacher pelastaa mafian kiristyksen uhriksi joutuneen ravintolanpitäjän.


title: Viimeinen vieras

text: Tapahtumien edetessä murhasyyte poistuu Reacherin harteilta, eikä häntä pidätetä. Reacher tekee myös listan seksuaalisen ahdistelun vuoksi armeijan palveluksesta eronneista naishenkilöistä, joita on 91. Hän huomaa, että murhapaikat sijaitsevat etäällä toisistaan ja kaikissa tapauksissa murhat on tehty talossa sisällä ja että murhatut henkilöt asuivat syrjäisillä paikoilla. Tämän perusteella hän on varma, että murhattavia henkilöitä on vielä 11 eikä 88. Murhaajalla on myös säännöllinen rytmi. Henkilöitä kuolee aina kahden viikon välein. Murhaaja tappaa uhrinsa kylpyammeeseen, johon on laitettu vihreää naamiointiväriä joka on samanlaista kuin armeijan käyttämä. Uhreille ei ole tehty väkivaltaa, ja näyttää siltä kuin he olisivat suostuneet vapaaehtoisesti. Reacher usuttaa kaksi New Yorkissa toimivaa rikollisjärjestöä kahakoimaan keskenään toivoen saavansa siten selville pimeästi pistooleita myyvän henkilön. Samaan aikaan murhaaja luopuu kahden viikon murharytmistä. Käydessään seuraavan murhatun henkilön Alison Lamarrin talossa Reacher huomaa autotallissa olevan pesukonelaatikon. Tästä Reacher päättelee, että murhaaja lähettää maalin etukäteen pesukonelaatikossa murhattavan taloon. Hiljaiseloa kestää muutaman päivän, kunnes kaikki seitsemän elossa olevaa naista saavat pesukonelaatikon, joka sisältää kymmenen täyttä purkkia armeijan vihreää naamiointiväriä.


title: Viimeinen vieras

text: Reacher menee yhdessä FBI:n agentin Lisa Harperin kanssa Rita Scimecan luo. Scimcean autotallista löytyy pahvilaatikko, joka sisältää naamiointiin käytettävää vihreää väriä.


title: JamLegend

text: JamLegend oli yhdysvaltalainen, Guitar Heron ja Rock Bandin tapainen ilmainen rytmipeli, jota pelattiin selaimen kautta näppäimistön tai erillisen kitaraohjaimen avulla (sama ohjain kuin Guitar Herossa). Keskeisimpänä erona muihin rytmipeleihin oli selainpohjaisuus, joka mahdollisti jopa 20 hengen moninpelin. Peli lopetettiin vuonna 2011, suosiostaan huolimatta. Pelistä on nykyisin enää jäljellä vanha beta versio.


title: JamLegend

text:
JamLegendin perusti yhdysvaltalaiskolmikko Andrew Lee, Arjun Lall ja Ryan Wilson. Idea muuttui yritykseksi Washington DC:ssä toimivan venture capital -rahasto LaunchBox Digitalin avulla, joka siemenrahoitti JamLegendia kesällä 2008 kahdeksan muun yrityksen ohella.
Vuonna 2011 peli jouduttiin kuitenkin lopettamaan. Samalla pelin serverit ja käyttäjätunnukset kaadettiin lopullisesti. Pelin tekijät eivät kertoneet tähän syytä, mutta kiittivät artisteja sekä pelaajia hyvistä pelimuistoista. Pelistä on kuitenkin vielä jäljellä vanha beta versio. Se toimii edelleen koska versio oli irrallinen flash, eikä sitä pelattu pelin virallisten sivujen kautta.


title: JamLegend

text: CNET nimesi JamLegendin vuoden 2009 Webware 100 -voittajiin sarjassa Audio & Music.


title: JamLegend

text: Pelissä oli kolmea pelimuotoa: BeatJam, GuitarJam ja showdown


title: JamLegend

text: BeatJamissa piti ainoastaan painaa 1, 2, 3, 4 ja 5 näppäimiä (perusnäppäimet) kun taas GuitarJamissa piti painaa jokaisen värinuotin kohdalla myös Enteriä. Showdown oli pelin suosittu moninpeliominaisuus joka tuki jopa 20 pelaajan verkkopeliä.


title: JamLegend

text: JamLegendissä oli pelattavia kappaleita nykyisellään yli 200, yli 100 eri artistilta. Kaikki ovat indie-tuotantoa. Bändit pystyivät ladata myös omia kappaleitaan yleisön saataville.


title: JamLegend

text: Ylivoimaisesti suosituin kappale oli "Jerry C - Canon Rock", jota on pelattu yli viisi miljoonaa kertaa. JamLegend saavutti 5 miljoonan pelatun kappaleen merkkipaalun 11. maaliskuuta 2009.


title: JamLegend

text: Pelin suosituimmaksi artistiksi päätyi "Kill the Alarm", jonka kappaleita pelattiin yhteensä 2,219,908 kertaa. Pelin myötä yhtyeen kappaleet fire away, sit up ja monet muut nousivat hiteiksi.


title: JamLegend

text: Myös Stratovarius löytyi artistilistalta ja sioittui pelin päätyttyä artistilistalla sialle 19. Stratovariuksen kappaleita pelattiin yhteensä 431,370 kertaa.


title: JamLegend

text: JamLegend pelistä löytyi myös kuuluisa Suomalainen Sonata Arctica.


title: Albrecht von Haller

text: Albrecht von Haller (16. lokakuuta 1708 Bern – 12. joulukuuta 1777 Bern) oli sveitsiläinen fysiologi, biologi, ensyklopedisti ja runoilija. Haller keksi hermojen merkityksen aistien välittäjänä aivoihin ja käskyjen välittäjänä aivoista lihaksiin. Haller loi myös tarkan menetelmän, jolla verisuonten kulkua voitiin seurata ruiskuttamalla niihin väriaineita ja teki merkittävää ruoansulatusta, veren hyytymistä, luuston kasvua ja hengitysmekanismia koskevaa tutkimusta.


title: Hemmi Mustonen

text: Hemmi Konstantin Mustonen () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Riianlahdella vuonna 1916. Myöhemmin hän osallistui Suomen sisällissotaan koulutusaliupseerina ja joukkueenjohtajana. Myöhempiin Suomen sotiin hän osallistui komppanianpäällikkönä.


title: Hemmi Mustonen

text: Mustosen vanhemmat olivat maanviljelijä Juho Oskari Mustonen ja Maria Alvina Korhonen. Hänet vihittiin avioliittoon vuonna 1936 Eva Kaisa Tikkasen kanssa.


title: Hemmi Mustonen

text: Mustonen kävi kansakoulun ja Kainuun kansanopiston vuosina 1913–1914 ja suoritti yksityisesti keskikoulun Iin yhteiskoulussa vuonna 1930. Mustonen suoritti aluepäälliköiden täydennyskurssin vuonna 1922 ja taktiikan soveltamiskurssin vuosina 1925 ja 192t sekä Suojeluskuntain päällystökoulussa järjestetyn komppanianpäällikkökurssin vuonna 1933 ja luutnanttikurssin vuonna 1938. Reserviupseerikoulun ja suojeluskuntaupseeritutkinnon hän suoritti vuonna 1928.


title: Hemmi Mustonen

text: Mustonen työskenteli maanviljelijänä Paltamossa ennen liittymistään vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 29. kesäkuuta 1916, josta hänet siirrettiin 5. lokakuuta 1916 pataljoonan 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Riianlahdella, josta hänet siirrettiin 17. joulukuuta 1916 täydennysjoukkoon ja komennettiin Berliiniin räjäytyskursseille. Berliinistä hän palasi takaisin komppaniaansa 23. toukokuuta 1917 ja osallistui sen jälkeen Polangenissa järjestetyille erikoiskursseille (pommarikurssi).


title: Hemmi Mustonen

text: Hän astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan koulutusaliupseeriksi ja joukkueenjohtajaksi 4. Jääkärirykmentin 8. jääkäripataljoonan 2. komppaniaan. Hän osallistui sisällissodan taisteluihin Raudussa, missä hän haavoittui 4. huhtikuuta 1918.


title: Hemmi Mustonen

text: Mustonen palveli sisällissodan jälkeen joukkueenjohtajana 4. Jääkärirykmentistä muodostetussa Jääkäripataljoona 4:ssä. Edellä mainitun pataljoonan nimi muutettiin myöhemmin ensin Jääkäripataljoona 2:ksi ja myöhemmin Pohjolan jääkäripataljoonaksi. Armeijasta hän erosi 17. helmikuuta 1919 ja siirtyi suojeluskuntajärjestön palvelukseen. Suojeluskunnassa hänet sijoitettiin harjoituspäälliköksi Pielisjärven suojeluskuntaan. Pielisjärven suojeluskunnan paikallispäälliköksi hänet nimitettiin 1. syyskuuta 1921. Pielisjärveltä hänet siirrettiin 1. maaliskuuta 1922 Pohjois-Karjalan suojeluskuntapiirin II alueen päälliköksi. Edellä mainitusta toimesta hän erosi 30. syyskuuta 1928 ja siirtyi lyhyeksi ajaksi Etsivän keskuspoliisin Joensuun alaosaston vanhemmaksi etsiväksi. Mustonen määrättiin 1. toukokuuta 1929 alkaen Pohjois-Karjalan suojeluskuntapiirin V alueen päälliköksi.


title: Hemmi Mustonen

text: Mustonen osallistui talvisotaan komppanianpäällikkönä Erillisen pataljoona 11:n konekiväärikomppaniassa ja osallistui talvisodan taisteluihin Ilomantsin lohkolla. Välirauhan aikana hän toimi aluksi edellä mainitussa tehtävässä, kunnes hänet siirrettiin Pohjois-Karjalan suojeluskuntapiirin V alueen vanhemmaksi aluepäälliköksi.


title: Hemmi Mustonen

text: Jatkosodan puhjettua Mustonen komennettiin komppanianpäälliköksi Kevyt osasto 15:n konekiväärikomppaniaan, jossa hän palveli vuoteen 1942 saakka. Tänä aikana hän toimi lyhyen ajan myös väliaikaisena Kevyen osaston komentajana vuonna 1941. Vuonna 1942 hänet siirrettiin Jalkaväkirykmentti 9:n I pataljoonaan, mistä hänet siirrettiin vuonna 1943 pataljoonan komentajaksi Jalkaväenkoulutuskeskus 22:een, jossa hän palveli sodan loppuun saakka. Mustonen osallistui jatkosodassa taisteluihin Sortavalassa, Äänislinnassa, Syvärillä joen ylitykseen ja Ostassa sen puolustukseen. Sotatoimien loputtua hänet siirrettiin Pohjois-Karjalan suojeluskuntapiirin kotiuttamispaikan päälliköksi ja tehtävän loputtua hän erosi vakinaisesta palveluksesta. Mustonen toimi sotien jälkeen Enon Kirja-, Paperi- ja Kemikaalikaupan toimitusjohtajana. Mustonen haudattiin Enoon.


title: Hemmi Mustonen

text: Mustonen toimi Pohjois-Karjalan suojeluskuntapiirin kunniatuomioistuimen jäsen vuosina 1923–1928 ja 1930–1931 ja varajäsenenä vuosina 1934–1937. Enon Urheilijain puheenjohtajana hän toimi vuosina 1930–1944 ja oli Pohjois-Karjalan Hiihtoseuran perustajajäsen ja työvaliokunnan jäsen vuosina 1934–1939 ja puheenjohtaja 1940–1945. Enon Aseveljet ry:n puheenjohtajana hän toimi vuosina 1940–1944 ja toimi SVUL:n Enon alaosaston perustaja kunniajäsenenä vuosina 1940–1966. Enon kunnan tilintarkastajana hän oli vuosina 1948–1950 ja Kansallisliiton matkasihteerinä vuosina 1945 ja 1948 sekä toimi Enon Reservialiupseerit ry:n perustajajäsenenä ja puheenjohtajana vuosina 1954–1958 ja kunniapuheenjohtajana vuosina 1958–1966. Mustonen toimi myös Pohjois-Karjalan kauppakamarin hallituksen jäsenenä.


title: Bø

text: Bø voi tarkoittaa seuraavia:


title: Mielakan hiihtokeskus

text: Mielakan hiihtokeskus on Kouvolassa Mielakan kaupunginosassa sijaitseva hiihtokeskus.


title: Mielakan hiihtokeskus

text: Hiihtokeskuksessa on seitsemän valaistua ja tykkilumetettua rinnettä: ilmainen lastenrinne, kokeneille laskijoille tarkoitetut Vauhtirinne ja Kilparinne. Lisäksi keskuksessa on loivempia rinteitä kuten Pohjoisrinne ja Turistirinne. Pohjoisrinteessä sijaitsee vuosittain laskijoiden toiveiden mukaan uudistettu Street. Hiihtohissejä on viisi, joista yksi on pulkkamäessä sijaitsevan tuubimäen hissi. Mielakan korkeus on 71 metriä ja pisin rinne noin 350 metriä pitkä.


title: Mielakan hiihtokeskus

text: Lisäksi Mielakan hiihtokeskuksesta löytyy ravintola sekä maksulliset pulkkamäet (=Lastenmaa) ja 22 kilometriä maastohiihtolatuja. Mielakka toimii kotirinteenä Kouvolan hiihtoseuralle (KHS). Mielakan rinteiltä vauhtia menestykseensä ovat ottaneet muun muassa lumilautailun maailmanmestari Roope Tonteri, telemarkin nuorten maailmanmestari Mikko Huupponen sekä alppihiihtäjät Jukka Rajala ja Nina Halme.


title: Tasmanianmeriliitäjä

text: Tasmanianmeriliitäjä ("Procellaria westlandica") on meriliitäjien sukuun kuuluva valtamerilintu.


title: Tasmanianmeriliitäjä

text: Tasmanianmeriliitäjä on kokonaan tummanruskea, pitkäsiipinen eteläisten valtamerten liitäjä. Sen keltaisen nokan kärki on musta. Linnun pituus on 50–55 cm, siipien kärkiväli 135–140 cm ja paino 800–1 200 g. Sukupuolet ovat samanavärisiä, nuoren linnun nokka on vaaleampi kuin vanhan.


title: Tasmanianmeriliitäjä

text: Tasmanianmeriliitäjä pesii vain Uuden-Seelannin Eteläsaarella Punakaikissa. Kansainvälinen luonnonsuojeluliitto on arvioinut lajin kooksi 7 900 – 13 700 sukukypsää yksilöä. Lajin kanta on taantunut voimakkaasti maahan tuotujen vieraiden petojen, lähinnä villiintyneiden kissojen takia. Kalastuksen aiheuttama kuolleisuus on myös merkittävä. Pesimäajan ulkopuolella se vaeltelee eteläisillä valtamerillä Tasmanian ja Chilen välillä.


title: Tasmanianmeriliitäjä

text: Laji pesii Punakaikin rantakukkuloiden tiheissä rinnemetsissä 20–250 m merenpinnan yläpuolella. Pesimäajan jälkeen se elää vain avomerellä.


title: Tasmanianmeriliitäjä

text: Tasmanianmeriliitäjät elävät yhdyskunnissa. Ne kaivavat syvän, jopa kaksi metriä pitkän pesäonkalon lähelle jyrkännettä tai puuta, josta ne voivat ponnistaa lentoon. Toukokuussa naaras munii yhden valkoisen munan, jota haudotaan 57–65 päivää. Poikanen jättää pesän lentokykyisenä 120–140 päivää vanhana ja viettää merellä seuraavat viisi vuotta. Se on sukukypsä vasta 10-vuotiaana.


title: Tasmanianmeriliitäjä

text: Tasmanianmeriliitäjät syövät mustekaloja, kaloja ja äyriäisiä. Ne saalistavat enimmäkseen valoisaan aikaan, kelluen meressä siepaten ruokansa veden pinnasta. Ne ovat hyviä sukeltajia ja etsivät joskus ruokansa sukeltamalla. Ne seuraavat mielellään kalastusaluksia syöden jätteitä ja perkuutähteitä.


title: Battlefield 1943

text: Battlefield 1943 on Digital Illusions CE:n kehittämä ja Electronic Artsn julkaisema ensimmäisen persoonan ammuntapeli. "Battlefield 1943" julkaistiin Xbox 360:lle 8. heinäkuuta 2009 ja PlayStation 3:lle 9. heinäkuuta 2009. Peliistä oli tarkoitus julkaista tietokoneversio, mutta sen suunnittelu peruutettiin.


title: Battlefield 1943

text: "Battlefield 1943" on sisällöltään typistetty "Battlefield 1942":n nykyaikaistettu versio. "Battlefield 1943" on myynnissä vain verkossa ja sen voi hankkia Playstation Networkista ja Xbox Livestä. Pelin pelaamiseksi Xbox 360:lla pitää olla jäsenyydestä kuukausimaksua maksava kultajäsen (kuukausimaksu noin seitsemän euroa), itse peli maksaa 1200 Microsoft-pistettä. Playstation 3:lla pelaaminen on ilmaista, mutta pelin hinta on 9,95 euroa.


title: Battlefield 1943

text: "Battlefield 1943":ssa on kolme aselajia. Yhdysvaltain (USMC) ja Japanin (IJN) varusteet eroavat toisistaan vain graafisesti. Jalkaväkisotilaalla on käytössään sinko, konepistooli (Thompson / Type 100), käsikranaatteja ja jakoavain jota voidaan käyttää lähitaistelun lisäksi myös ajoneuvojen korjaamiseen. Jalkaväkisotilaan rooli on lähitaistelu konepistoolin avulla ja omien ajoneuvojen korjaaminen ja vihollisen ajoneuvojen tuhoaminen. Kiväärimiehellä on käytössään puoliautomaattinen kivääri (M1 Garand / Type 5), kiväärikranaatteja, käsikranaatteja ja kiväärin päässä oleva pistin. Kiväärimiehen rooli on taistella jalkaväkeä vastaan niin lyhyillä kuin pitkillä kantamilla mutta taisteluun ajoneuvoja vastaan hänestä ei oikein ole. Tiedustelijalla on käytössään kiikarikivääri (Springfield / Kar 98k), pistooli (Colt M1911 /Type 14 Nambu), dynamiittia ja pistin / katana. Tiedustelijan rooli on tarkka-ammunta ja räjähteet joilla voi myös hyvin tehdä ansoja. Kiikarikivääriin luotiin vaikuttaa matkustusaika eli luoti ei osu kohteeseen heti kun se on ammuttu.


title: Battlefield 1943

text: "Battlefield 1943":ssa on neljä erilaista ajoneuvoluokkaa: Maastoauto (Jeeppi / Type 95 recon car), Panssarivaunu (M4 Sherman / Type 97 Chi-Ha), Lentokone (F4U Corsair / Zero) ja maihinnousualus. USA:n ja Japanin ajoneuvot eroavat toisistaan vain graafisesti.


title: Battlefield 1943

text:
"Battlefield 1943":ssa on mukana neljä karttaa. Ne kaikki sijoittuvat Tyynelle valtamerelle. Kartat ovat Wake Island, Guadalcanal ja Iwo Jima. Kun pelaajien yhteenlaskettujen pisteiden määrä ylitti 43 000 000 avautui uusi kartta nimeltään
Coral Sea. Kentillä taistellaan lähes aina maalla, merellä ja ilmassa, paitsi Coral Seassa, jossa taistelu tapahtuu pääosin pelkästään taivaalla.


title: Battlefield 1943

text: Peli on saanut 83 pistettä 100:sta Metacritic-sivustolla ja 84.18% Game Rankings-sivustolta Xbox Live Arcade versioon. Pelistä tuli eniten myynyt vain ladattavissa oleva peli viikko julkaisun jälkeen. Battlefield 1943 oli vuoden 2009 parhaiten myynyt peli Xbox LIVE Arcadessa. Peliä oltiin ladattu yli miljoona kertaa kuukausi julkaisun jälkeen .


title: Témime Lahzami

text: Témime Lahzami (, s. 1. tammikuuta 1949 Hammam-Lif) on tunisialais-ranskalainen entinen jalkapalloilija, pelipaikaltaan oikea laitahyökkääjä.


title: Témime Lahzami

text: Lahzami aloitti uransa kotikaupunkinsa junioriseurassa, josta hän myöhemmin nousi edustusjoukkueeseen kaudella 1967–1968. Lahzami osoitti olevansa lupaava pelaaja ja siirtyi vuonna 1970 CS Hammam-Lifista juuri edellisellä kaudella Tunisian-mestaruuden voittaneeseen Espéranceen. Lahzami pelasi joukkueessa yhteensä 7 kautta voittaen viimeisinä vuosinaan kaksi Tunisian-mestaruutta. Seuraavat vuodet 1977–1979 hän vietti Saudi-Arabiassa Al-Ittihadin riveissä, jossa menestystä ei tullut edellisen seuran tavoin. Pelillisesti Lahzami pelasi hyvin ja hänet kutsuttiin Tunisian maajoukkueeseen vuonna 1977. Kaksi vuotta myöhemmin jätettyään Al-Ittihadin ranskalaisseura Marseille osti tuolloin 30-vuotiaan laita hyökkääjän yhdeksi kaudeksi. Hän pelasi joukkueessa 18 ottelua onnistuen maalinteossa kolmesti. Lahzami jätti joukkueen kauden lopulla palaten takaisin kotimaahansa Tunisiaan Espéranceen. Hän pelasi vielä seuraavan kauden Espérancessa ennen siirtymistään kotikaupunkinsa seuraan CS Hammam-Lifiin, jossa Lahzami myös päätti uransa.


title: Hans Langsdorff

text: Hans Langsdorff (20. maaliskuuta 1894 Bergen auf Rügen, Mecklenburg-Etu-Pommeri, Saksa – 19. tai 20. joulukuuta 1939 Buenos Aires, Argentiina) oli saksalainen meriupseeri, joka toimi taskutaistelulaiva "Admiral Graf Speen" komentajana Plata-joen suun taistelussa.


title: Hans Langsdorff

text: 1800- ja 1900-luvun vaihteessa Langsdorffin perhe asui Düsseldorfissa amiraali kreivi Maximilian von Speen perheen naapurina. Kreivi von Speestä tuli sotasankari Falklandsaarten taistelussa 1914, jossa hän menetti henkensä. Hans Langsdorffista tuli kreivin mukaan nimetyn laivan komentaja lokakuussa 1938. Myös hän oli ansioitunut meriupseerina ensimmäisen maailmansodan aikana.


title: Hans Langsdorff

text: Toisen maailmansodan alussa merellä Brasilian edustalla piileskellyt Langsdorffin komentama "Admiral Graf Spee" kävi menestyksekästä merisotaa liittoutuneiden kauppalaivastoa vastaan. Onni loppui joulukuussa 1939, kun taskutaistelulaiva kohtasi liittoutuneiden sota-aluksia La Plata-joen suulla. Taistelun jälkeen Langsdorff yritti saada korjautettua vaurioitunutta alusta Montevideossa, mutta brittejä sympatioivat puolueettomat uruguaylaiset antoivat vain lyhyen oleskeluoikeuden. Koska alue oli saarrettu, Langsdorff koki aluksen mahdollisuudet vähiksi ja antoi käskyn hylätä ja räjäyttää aluksen.


title: Hans Langsdorff

text: Langsdorff ampui itsensä Buenos Airesissa joulukuun 19.-20. päivän välisenä yönä pian "Admiral Graf Speen" tuhon jälkeen. Hänen kerrotaan kääriytyneen ennen laukausta Saksan keisarillisen laivaston kotkalippuun.


title: Bolivia kesäolympialaisissa 1936

text: Bolivia osallistui ensimmäistä kertaa olympiakisoihin Berliinin kesäolympialaisissa 1936. Maa lähetti kisoihin yhden urheilijan: Alberto Conrad karsiutui miesten 100 metrin vapaauinnin ensimmäisellä kierroksella. Ainoana urheilijana Conrad myös luonnollisesti kantoi Bolivian lippua olympialaisten avajaisissa.


title: Etelä-Afrikka kesäolympialaisissa 1936

text: Etelä-Afrikka osallistui Berliinin kesäolympialaisiin 1936 25 urheilijan voimin. Maan ainokaisen mitalin näistä kisoista saavutti Charles Catterall, joka voitti nyrkkeilyssä höyhensarjan (57,2 kg) hopeaa. Kisojen mitalitilastossa Etelä-Afrikka ylsi jaetulle 25. sijalle.


title: Nokkavalaat

text: Nokkavalaat ("Hyperoodontidae", vanh. "Ziphiidae") on hammasvalaiden alalahkoon kuuluva heimo. Nokkavalaat jaetaan kuuteen sukuun: "Berardius" (2 lajia), "Hyperoodon" (2 lajia), "Indopacetus" (1 laji), "Mesoplodon" (14 lajia), "Tasmacetus" (1. laji), "Ziphius" (1 laji). Muut suvut ovat kuolleet sukupuuttoon.


title: Nokkavalaat

text: Nokkavalaita tavataan kaikilla valtamerilä. Suurimmat lajit saattavat olla 15 tonnisia, 13 metriä pitkiä. Niiden ulkonäössä tyypillinen yhteinen tekijä on kapea nokka. Joillakin on sen takana delfiinimäinen pyöreä otsa, toisilla lajeilla pää jatkuu suippona nokan takanakin.


title: Uskomatonta

text: Uskomatonta () on Bill Maherin käsikirjoittama ja Larry Charlesin ohjaama komedia- ja dokumenttielokuva, jonka ensi-ilta oli vuonna 2008. Elokuvassa tarkastellaan uskonnollisia näkemyksiä satiirin muodossa. Pääosaa esittävä Maher vierailee useissa uskonnollisissa kohteissa ja haastattelee eri uskontojen edustajia, kuten juutalaisia, kristittyjä, muslimeita ja mormoneita.


title: Uskomatonta

text: Elokuvan arviot olivat pääosin myönteisiä. DVD:llä "Uskomatonta" julkaistiin helmikuussa 2009. "Uskomatonta" tuotti yli 3,4 miljoonaa dollaria ensimmäisen viikonlopun aikana. Elokuvan kokonaistulot olivat Yhdysvalloissa 13 011 160 dollaria ja ulkomailla 124 914, ja se on Yhdysvalloissa kaikkien aikojen seitsemänneksi tuottoisin dokumentti.


title: Paleolimnologia

text: Paleolimnologia selvittää vesistön eliöstön historiaa ja menneisyyden vedenlaatua vesistöjen pohjasedimenttiiin hautautuneesta aineistosta tarvittaessa jopa tuhansien vuosien ajalta. Vesistöjen pohjaan kerrostunut sedimenttipatja on aikajärjestyksessä oleva luonnonhistoriallinen arkisto, johon on taltioitunut vesistön ja sen lähialueen ympäristöhistoria.


title: Paleolimnologia

text: Tutkimalla vertikaalisen sedimenttisarjan koostumusta ja ajoittamalla tutkitut kerrokset saadaan luotettava ja kattava kuva menneiden aikojen ympäristöoloista, niissä tapahtuneista muutoksista, muutoksen suunnista ja nopeuksista. Näitä muutoksia havainnoimalla voidaan edelleen arvioida, onko muutos ollut luontaista vai ihmistoiminnan aiheuttamaa.


title: Paleolimnologia

text: Sedimentistä voidaan mallintaa erilaisia parametreja, kuten tutkittavan ajanjakson lämpötilaolot, suolaisuus, pH, syvyysolot, ravinnetaso ja veden väri sekä humuspitoisuus. Myös vesistöä ympäröivän alueen kasvillisuushistoriaa on mahdollista selvittää. Keskeisin hyöty paleolimnologisista tutkimuksista on se, että niiden avulla voidaan epäsuorasti rekonstruoida näille parametreille numeerisia arvoja sellaisilta ajanjaksoilta, joilta ei ole olemassa suoraan mitattua tietoa. Kun tiedetään tutkittavan vesistön aiempi muutoshistoria ja tapa reagoida erilaisiin ympäristömuutoksiin, voidaan myös tulevaa muutosherkkyyttä ennakoida. Tällaisesta on hyötyä esimerkiksi erilaisten ilmastonmuutosmallien testauksessa ja vesistöjen kunnostustoimien suunnittelussa.


title: Paleolimnologia

text: Paleolimnologinen tutkimus perustuu niin sanottujen paleobioindikaattorien tutkimiseen ja määrittämiseen sedimentistä otetusta näytteestä. Paleobioindikaattori on sellainen sedimentissä hyvin säilyvä ja yleinen eliö tai eliöyhdyskunta, jonka tiedetään olevan herkkä ympäristössään tapahtuville muutoksille. Mitä kapeampi eliön toleranssi ympäristömuutoksille on, sitä parempi indikaattori se on. Tällaisen eliön esiintyminen kertoo hyvin siitä ympäristöstä, jossa se on aikanaan elänyt. Käytettyjä paleobioindikaattoreita voivat olla muun muassa piilevien, vesikirppujen, pohjaeläinten tai siitepölyjen jäänteitä.


title: Kuvaaja

text: Kuvaaja tai elokuvaaja (, "director of photography") on elokuvatuotannoissa ohjaajan läheisin työtoveri, joka suunnittelee yhdessä tämän kanssa elokuvan kuvauksen ja pienemmissä produktioissa myös käyttää kameraa itse.


title: Kuvaaja

text: Suomessa kuvaajan apuna toimii kamera-assistentti, valaisijoita, valomiehiä ja grippejä. Kameraoperaattori on suomalaisessa käytännössä harvinaisuus, mutta esimerkiksi Yhdysvalloissa vallitseva käytäntö.


title: Kuvaaja

text: Hollywood-tuotannoissa kuvaaja valvoo kaikkea kameraan ja valaistukseen liittyvää. Hän vastaa kohtauksen valaisusta ja, ohjaajan kanssa, kuvien rakentamisesta. Kuvaaja ei suurtuotannoissa yleensä itse käytä eli operoi kameraa – se on kameraoperaattorin tehtävä.


title: Kuvaaja

text: Toisinaan ohjaaja ja kuvaaja tekevät yhdessä useita elokuvia. Esimerkiksi Steven Spielbergin kanssa työskentelee usein Janusz Kamiński, Bernardo Bertoluccin vakiokuvaaja on Vittorio Storaro ja Aki Kaurismäen kuvaaja on Timo Salminen.


title: Kuvaaja

text: Muita tunnettuja kuvaajia ovat esimerkiksi Darius Khondji, Christopher Doyle, Gregg Toland, Sven Nykvist, Conrad L. Hall, Roger Deakins, Jordan Cronenweth, Vilmos Zsigmond, Haskell Wexler, Néstor Almendros, Freddie Francis, Michael Chapman, Sławomir Idziak, Freddie Young, John Seale, David Watkin ja Emmanuel Lubezki.


title: Kuvaaja

text:
Elokuvien alku- ja lopputeksteissä kuvaajan nimen kohdalla esiintyy usein jokin lyhenne, kuten A.S.C. tai B.S.C. Se viittaa kuvaajien yhdistykseen.
A.S.C. on The American Society of Cinematographers ja B.S.C. on The British Society of Cinematographers. Suomessa toimii F.S.C. – Suomen Elokuvaajien Yhdistys. Näihin yhdistyksiin ei voi suoraan liittyä, vaan ne kutsuvat jäsenikseen sellaisia ansioituneita kuvaajia, joita vanhemmat jäsenet pitävät jäsenyyden arvoisina. The American Society of Cinematographers myös julkaisee "American Cinematographer" -lehteä, joka kertoo elokuvanteosta.


title: Kuvaaja

text: Elokuvaajien palkintoja ovat muun muassa parhaan kuvauksen Jussi-palkinto, parhaan kuvauksen Oscar-palkinto ja Camerimage-palkinto.


title: Kuvaaja

text: Suomessa elokuvaajaksi voi opiskella Taideteollisessa korkeakoulussa, Elokuvataiteen ja lavastustaiteenlaitoksella, elokuvauksen koulutusohjelmassa. Koulussa pystyy suorittamaan sekä taiteen kandidaatin että taiteen maisterin tutkinnot.


title: Kuvaaja

text: Lähde:


title: Itäinen laivasto

text: Kaukoidän laivasto () oli Britannian kuninkaallisen laivaston laivasto, joka oli toiminnassa 1904-1971.


title: Itäinen laivasto

text: Vuonna 1904 Sir John Fisher käski yhdistää kolme Itä-Aasiassa sijainnutta Kuninkaallisen laivaston komentokuntaa. Itä-Intian (Singapore) (), Kiinan (Hongkong) ja Australian laivastoasemat (Sydney) yhdistettiin kaikki saman Itäisen laivaston alaisuuteen, jonka päätukikohtana olisi Singapore. Kiinan laivastoaseman komentaja otti laivaston komentoonsa.


title: Itäinen laivasto

text: Ensimmäisen maailmansodan aikana laivasto-osastot toimivat kuitenkin yhä itsenäisesti ja Itäinen laivasto oli olemassa vain yleisenä kattoterminä. Sodan puhjetessa Kiinan laivastoasemalle oli sijoitettuna taistelulaiva "HMS Triumph", panssariristeilijät "HMS Minotaur" ja "HMS Hampshire", kevyet risteilijät "HMS Newcastle" ja "HMS Yarmouth". Aluksista "HMS Triumph" oli sodan puhjetessa telakalla. Itä-intian laivastoasemalle oli sijoitettuna taistelulaiva "HMS Swiftsure" sekä kaksi kevyttä risteilijää. Näiden lisäksi Ranskan laivasto asetti kaksi panssariristeilijää ja Venäjä kaksi vanhentunutta kevyttä risteilijää asemanpäällikön käyttöön. Australian laivastoasema oli vahvin ja sinne oli sijoitettu taisteluristeilijä "HMAS Australia", modernit kevyet risteilijät "HMAS Sydney" ja "HMAS Melbourne" sekä kaksi vanhentunutta risteilijää.


title: Itäinen laivasto

text: Rakenne pysyi käytännössä samana toiseen maailmansodan alkuvuosiin saakka, kunnes sota Japania vastaan puhkesi joulukuussa 1941, jolloin Itäinen laivasto varsinaisesti perustettiin 8. joulukuuta yhdistämällä Itä-Intian ja Kiinan laivueet (laivastoasemat). Sodan aikana laivastoon lukeutui useita aluksia sekä miehistöä muiden liittoutuneiden laivastoista kuten Alankomaiden laivastosta, Australian laivastosta, Uuden-Seelannin laivastosta ja Yhdysvaltain laivastosta.


title: Itäinen laivasto

text: Itäinen laivasto lakkasi olemasta perustettaessa Brittiläinen Tyynenmeren laivasto, jonne siirrettiin kaikki modernit alukset Itäisestä laivastosta ja loppuosasta muodostettiin Itä-Intian laivasto.


title: Itäinen laivasto

text: Intian valtameri oli toiseen maailmansotaan saakka lähes brittiläinen sisämeri. Aluetta reunustivat lukuisat Britannian ja Kansainyhteisön tukikohdat ja runsaasti materiaalia kuljetettiin sen kautta. Strategisia raaka-aineita olivat Lähi-Idän öljy, Malesian kumi, Intian tee ja Australian ja Uuden-Seelannin elintarvikkeet. Britannia sai myös Australiasta ja Uudesta-Seelannista työvoimaa, jolloin turvallinen kauttakulku oli tarpeen.


title: Itäinen laivasto

text: Tämän vuoksi Kuninkaallinen laivasto sijoitti itään rakennetuille laivastoasemille vanhempaa kalustoaan ja käytti Kiinan ja Kaukoidän asemiaan miehistöntäydennykseen.


title: Itäinen laivasto

text: Toisen maailmansodan syttyessä Saksan laivasto sijoitti apuristeilijöitä sekä taskutaistelulaiva Admiral Graf Speen häiritsemään alueen meriliikennettä ja siten sitomaan laivastovoimia alueelle. Italian julistettua 10. kesäkuuta 1940 sodan Italian Itä-Afrikkaan sijoitettu laivasto-osasto aiheutti uuden uhan Punaisenmeren kautta kulkevalle liikenteelle.


title: Itäinen laivasto

text:
Pahin tapahtui Japanin liityttyä sotaan joulukuussa 1941. Japanin ilma-ase upotti Force Z:n sekä se miehitti Malesian, Singaporen ja Hollannin Itä-Intian aiheuttaen uhan alueen meriliikenteelle. Uhka muuttui todeksi Japanin laivasto-osaston tunkeuduttua Intian valtamerelle ja upottaessa useita sotalaivoja muun muassa lentotukialus "HMS Hermeksen". Tunkeutuminen aiheutti selkeän uhan Lähi-Idän öljyreitin sekä Intian valtameren reitin katkeamisesta.
Itä-Intian laivasto perustettiin 22. marraskuuta 1944. Aluksi laivaston joukot olivat rajallisia ja käsittivät lähinnä saattuetukialuksia suojayksiköineen. Laivueen alkuperäisenä tehtävänä oli tukea 14. Armeijan taistelua Burmassa hyökkäämällä japanilaisten viestilinjoja vastaan maissa ja merellä. Laivaston merkittävimpinä aluksina olivat aluksi:


title: Meriliitäjä

text: Meriliitäjä ("Procellaria cinerea") on eteläisen pallonpuoliskon valtamerilintu.


title: Meriliitäjä

text: Meriliitäjä on noin 50 cm pitkä ja 950–1 200 g painava, koiras on hieman kookkaampi. Sen pää on harmaa, selkäpuoli ruskeanharmaa ja alapuoli valkeahko. Siiven ja pyrstön alapinnat ovat tummanharmaat. Nokka on harmahtava, keltakärkinen. Sukupuolet ovat samanvärisiä.


title: Meriliitäjä

text: Meriliitäjä elää Etelämannerta ympäröivällä valtamerellä ja pesii alueen saariryhmillä, kuten Tristan da Cunhalla, Prince Edward ja Marion Islandsilla, Crozetsaarilla, Kerguelenilla, Campbell Islandilla ja Antipodisaarilla. Lajin maailman populaation koko on useita satojatuhansia pareja, mutta kanta on pienenemään päin.


title: Meriliitäjä

text: Laji pesii saarien rantavalleilla ja kukkuloilla, pesimäajan ulkopuolella se elää valtamerillä.


title: Meriliitäjä

text: Meriliitäjät pesivät yhdyskunnittain. Linnut saapuvat pesimäpaikoille helmikuussa. Ne kaivavat pesäkolonsa maahan ja naaras munii yhden munan. Munintaa tapahtuu maaliskuun lopulta huhtikuulle. Haudonta kestää 55–65 päivää. Poikanen jättää pesän lentokykyisenä 130–163 päivän ikäisenä. Laji lisääntyy joka vuosi.


title: Meriliitäjä

text: Meriliitäjät syövät mustekaloja, etupäässä kalmareita, kaloja ja äyriäisiä. Ne saalistavat ruokansa sekä sukeltamalla että meren pinnasta sieppaamalla. Ne seuraavat kalastusaluksia syöden jätteitä ja perkuutähteitä.


title: Kilpipäiset

text: Kilpipäiset ("Cephalocarida") on yksi kuudesta äyriäisten luokasta. Kilpipäiset kuvattiin tieteellisesti vasta 1950-luvulla, ja niitä tunnetaan vain kymmenkunta lajia, jotka luetaan kaikki samaan heimoon Hutchinsoniellidae. Kilpipäiset ovat pienikokoisia (alle 3 mm) merieläimiä, jotka elävät pohjasedimentin pinnassa erityyppisillä pohjilla vuorovesivyöhykkeestä 1500 metrin syvyyteen.


title: Kilpipäiset

text: Kilpipäisillä on suuri pää. Toisin kuin kaikilla muilla aikuisilla äyriäisillä kilpipäisten varsinaiset tuntosarvet ovat suun takapuolella. Ne syövät merenpohjan hajoavaa eloperäistä ainesta.


title: Airojalkaiset

text: Airojalkaiset ("Remipedia") on yksi kuudesta luokasta, joihin äyriäiset jaotellaan. Ne ovat sokeita äyriäisiä, jotka elävät syvissä merivesiluolissa Australiassa, Karibianmerellä ja Kanariansaarilla. Äyriäisryhmä tunnettiin alkujaan vain fossiilien perusteella, mutta vuoden 1979 jälkeen on löydetty vähän toista kymmentä nykyisin elävää lajia. Nämä on jaettu kolmeen heimoon.


title: Airojalkaiset

text: Airojalkaiset ovat värittömiä, 9–45 millimetrin mittaisia äyriäisiä, joilla on alkeellinen ruumiinrakenne. Päätä seuraava pitkulainen ruumis koostuu lukuisista (16–38) keskenään samanlaisesta jaokkeesta. Uimaraajat ovat ruumiin sivuilla, ja eläimet uivat selällään, yleensä hitaanpuoleisesti. Ruokavalio ja ruokailutavat tunnetaan huonosti. "Godzilliognomus frondosus" -lajilta on kuvattu yllättävän pitkälle kehittynyt aivojen rakenne, jossa erityisesti hajuaistiin liittyvä alue on suuri, mikä on järkeenkäypää pimeässä elävällä eläimellä.


title: Leukajalkaiset

text: Leukajalkaiset ("Maxillopoda") on yksi kuudesta äyriäisluokasta. Leukajalkaiset ovat yleensä suhteellisen pienikokoisia äyriäisiä, ja niitä luonnehtii takaruumiin ja sen raajojen surkastuneisuus. Lajeja on tuhansittain, lajirikkaimmat ja parhaiten tunnetut ryhmät ovat hankajalkaiset ja siimajalkaiset. Pienempiä alaluokkia ovat kalatäit, matoäyriäiset, punkkiäyriäiset ja hiekkaryömijät.


title: Leukajalkaiset

text: Leukajalkaisten pää on koostunut (korkeintaan) viidestä jaokkeesta, keskiruumis ("thorax") kuudesta ja takaruumis neljästä jaokkeesta ja päättökilvestä ("telso"n). Takaruumiis on raajaton.


title: Kanada kesäolympialaisissa 1936

text: Kanada osallistui Berliinin kesäolympialaisiin 1936 97 urheilijan joukkueella. Maa saavutti urheilulajeissa yhdeksän mitalia, joista yksi oli kultainen, kolme hopeisia ja viisi pronssisia. Kisojen mitalitilastossa Kanada ylsi 17. sijalle.


title: Tieteenfilosofian historia

text: Tieteenfilosofian historia liittyy läheisesti toisaalta tieteen historiaan ja toisaalta muiden filosofisten, erityisesti tietoteoreettisten, ajatusten historiaan.


title: Tieteenfilosofian historia

text: Länsimainen tiede ja filosofia syntyivät yhtä aikaa antiikin Kreikassa noin vuonna 600 eaa. Kreikkalaisista ajattelijoista ennen kaikkea Platonin ja Aristoteleen ajattelulla on ollut pitkä vaikutus ajatuksiin tiedosta ja tieteestä. Platon kannatti jyrkkää rationalismia. Hänen mukaansa tieto (kreik. "episteme") kohdistuu ikuisiin ja muuttumattomiin asioihin, ja luulo (kreik. "doksa") ajallisiin ja muuttuviin asioihin. Siten Platonille tiedettä edustaa esimerkiksi matematiikka, kun taas aistein havaittavasta maailmasta ei voida saavuttaa tietoa.


title: Tieteenfilosofian historia

text: Aristoteleen on sanottu olevan merkittävin yksittäinen tieteenfilosofi. Hän vastusti Platonin jyrkkää rationalismia, ja pyrki hyödyntämään sekä havaintoja, arkijärkeä että abstraktia ajattelua. Aristoteleen mukaan tieteet pohjautuvat aksioomiin eli peruslauseisiin, joista voidaan johtaa teoreemoja. Aksioomat ilmaisevat olioiden muuttumattoman olemuksen, ja ne päätellään aistihavainnoista induktiolla. Aristotelesta voidaan pitää jos ei nykyaikaisena niin ainakin oman aikansa empiristinä; hänellä ei kuitenkaan ollut varsinaista teoriaa tieteellisestä tutkimuksesta.


title: Tieteenfilosofian historia

text: Jo antiikin aikana myös tieteilijät osallistuivat keskusteluun tieteen luonteesta, ja jo tuolloin käytiin muun muassa lääketieteen alalla väittelyitä teoreetikkojen ja empiristien välillä. Tämä näkyy muun muassa Galenoksen kirjoituksissa.


title: Tieteenfilosofian historia

text: Aristoteelinen tiedekäsitys vallitsi keskiajan loppuun saakka. Robert Grossetesten ja Roger Baconin vaikutuksesta Englannissa kehitettiin uusia kokeellisia luonnontutkimuksen menetelmiä jo 1200-luvulla, mikä loi pohjaa empirismin nousulle. Uudenaikaiselle luonnontieteille loivat pohjaa myös Jean Buridan, Nicole Oresme, Duns Scotus ja Vilhelm Occamilainen.


title: Tieteenfilosofian historia

text: Luonnontieteet alkoivat kehittyä voimakkaasti 1600-luvulla muun muassa Galileo Galilein ja Isaac Newtonin ansiosta. Havaintoihin pyrittiin sovittamaan matemaattisia malleja, ei niinkään laadullista kuvailua. Ilmiöitä alettiin selittää päämäärän (teleologia) sijaan syillä (kausaliteetti). Siinä missä Aristoteles oli ajatellut, että kivi putoaa, koska sen luontainen paikka on maassa, Newton osoitti, että kivi putoaa, koska Maan painovoima vetää sitä puoleensa.


title: Tieteenfilosofian historia

text: Brittiläistä empirismiä kehittivät 1600- ja 1700-luvulla muiden muassa Francis Bacon, John Locke, George Berkeley ja David Hume. Empirismi sai vaikutteita Newtonin lisäksi muun muassa Robert Boylelta. Bacon muotoili kokeelliselle menetelmälle keskeisen induktioteorian teoksessaan "Novum Organum" (1620). Ranskassa brittiläinen empirismi vaikutti muun muassa Étienne Bonnot de Condillaciin ja Claude Adrien Helvétiukseen, ensyklopedisteihin (Denis Diderot, Jean le Rond d'Alembert) sekä ranskalaisen materialismin edustajiin (Julien Offray de La Mettrie, paroni d'Holbach).


title: Tieteenfilosofian historia

text: Mannermaiset rationalistit René Descartes ja Baruch Spinoza puolustivat kokemuksesta riippumatonta luonnontiedettä. Descartesille totuuden kriteerinä olivat ”selvät” ja tarkat ”ideat”, ja hänen luonnonfilosofiansa oli pitkään Newtonin ajattelun merkittävä haastaja.


title: Tieteenfilosofian historia

text: Immanuel Kant otti kantaa empirismiin ja rationalismiin teoksessaan "Puhtaan järjen kritiikki" (1781), pyrkien sovittelemaan niiden välistä vastakkaisuutta. Kantin mukaan emme voi tietää, millaisia ovat ”oliot sinänsä”. Tietomme rajoittuu ”ilmiöihin”, joita havaitsemme aisteillamme. Kantin ajattelu vaikutti saksalaiseen idealismiin sekä saksalaisen romantiikan luonnonfilosofiaan.


title: Tieteenfilosofian historia

text: Tieteen saavutukset 1800-luvulla vaikuttivat huomattavasti tieteelliseen maailmankuvaan. Yhdysvalloissa syntyi empirismin sekä Charles Darwinin evoluutioteorian innoittamana pragmatismi, jonka ensimmäisiä edustajia olivat Charles Peirce, William James ja John Dewey.


title: Tieteenfilosofian historia

text: Auguste Comte perusti positivismin, jossa tehtiin erottelu (Comten aikaisen) teologian, metafysiikan ja tieteen välillä. Positivismin nimi liittyy pyrkimykseen rajoittaa inhimillinen tieto ”positiivisen tieteen” tuloksiin.


title: Tieteenfilosofian historia

text: Positivismia vastaan syntyi 1800-luvun loppupuolella hermeneutiikka, joka painottaa eläytyvää ymmärtämistä erityisesti ihmistieteissä. Hermeneuttista menetelmää voidaan käyttää esimerkiksi historiassa ja psykologiassa. Hermeneutiikkaa ovat kehittäneet Wilhelm Dilthey, Martin Heidegger ja Hans-Georg Gadamer.


title: Tieteenfilosofian historia

text: Moritz Schlick, Rudolf Carnap, Otto Neurath ja Herbert Feigl olivat 1920- ja 1930-luvuilla toimineen Wienin piirin keskeisiä jäseniä. Piiri otti vaikutteita 1800-luvun positivismista ja jonkin verran myös pragmatismista. Sen filosofiaa kutsutaan loogiseksi positivismiksi tai loogiseksi empirismiksi. Loogiset positivistit erottivat metafysiikan filosofiasta ja uskoivat empiristiseen tieteeseen, moderniin logiikkaan ja tieteen ykseyteen. Karl Popper vaikutti Wienin piiriin kritiikillään.


title: Tieteenfilosofian historia

text: Yksi merkittävistä 1900-luvun tieteenfilosofeista oli Thomas Kuhn, joka esitti luonnontieteen kehittyvän hyppäyksin paradigmasta eli viitekehyksestä toiseen. Imre Lakatos pyrki yhdistämään Popperin kriittisen rationalismin Kuhnin historialliseen näkemykseen.


title: Keihäsrauskut

text: Keihäsrauskut ("Dasyatidae") on rauskuihin kuuluva rustokalojen heimo, jossa on kuusi sukua ja noin 70 lajia. Osa lajeista on uhanalaisia. Osa keihäsrauskulajeista on vain ihmisen kämmenen kokoisia, mutta suurimmilla kuten isokeihäsrauskulla ruumiin läpimitta voi olla 1,8 metriä ja pituus pyrstöineen yli neljä metriä.


title: Keihäsrauskut

text: Keihäsrauskujen ruoskamaisen pyrstön yläpuoleen on kiinnittynyt kynnen tapaan väkäsekäs myrkkypiikki, "keihäs". Rustokudosta olevaa myrkkypiikkiä rausku käyttää puolustautumiseen. Sen alapuolen uurteissa on voimakasta myrkkyä, joka voi tappaa ihmisen.


title: Keihäsrauskut

text: Keihäsrauskuja syödään erityisesti Malesiassa ja Singaporessa. Islannissa on perinteenä syödä 23. joulukuuta keihäsrauskua.


title: Keihäsrauskut

text: Osa keihäsrauskuista saattaa tulla makeaan veteen.


title: Metafysiikan historia

text: Metafysiikan historia alkaa länsimaisessa filosofiassa antiikin Kreikan esisokraattisesta filosofiasta. Koska ontologia luetaan usein metafysiikan osa-alueeksi niin kutsuttuna yleisenä metafysiikkana, metafysiikan historia sisältää myös ontologian historian. Tämän lisäksi metafysiikan historiaan voidaan lukea niin kutsutun erityisen metafysiikan, kuten luonnonfilosofian, mielenfilosofian ja uskonnonfilosofian, historia. Metafysiikan historia liittyy läheisesti yhteen myös muiden filosofian osa-alueiden historian kanssa.


title: Metafysiikan historia

text: Metafysiikka ja ontologia syntyivät esisokraatikkojen ajattelussa. Elealainen Parmenides katsoi, että olemassa olevien asioiden moninaisuus, muutos ja liike olivat vain yhden olemassa olevan ikuisen todellisuuden (”Oleva”) ilmentymää. Näin syntyi parmenidelainen monistinen periaate ”kaikki on yhtä”. Tästä Parmenides johti, että kaikki muutosta tai ei-olevaa (kuten tyhjiö) koskevat väitteet ovat epäloogisia. Parmenides oli ensimmäinen, joka esitti metafyysisiä väittämiä muodollisina todisteluina, vaikkakin runomuodossa.


title: Metafysiikan historia

text: Herakleitos puolestaan katsoi kaiken olevan jatkuvassa muutoksen tilassa. Platonin voidaan katsoa yhdistäneen Herakleitoksen ja Parmenideen ajattelun jakamalla todellisuuden kahteen tasoon, joista toinen edusti muuttuvuutta ja toinen muuttumattomuutta. Hänen metafysiikkansa ytimessä on ideaoppi, johon vaikutti myös pythagoralainen oppi luvuista ja harmoniasta kaiken taustalla.


title: Metafysiikan historia

text: Aristoteleelle metafysiikka oli tiedettä ”olevasta olevana”, ennen kuin siihen lisätään minkään erityistieteen alaan kuuluvia yksityiskohtia. Eräs Aristoteleen metafysiikan keskeisimmistä kysymyksistä koski olevan kategorioiden ja havaitun maailman välistä suhdetta. Aristoteles käytti metafysiikasta myös nimityksiä ”ensimmäinen filosofia”, ”oppi ikuisesta ja liikkumattomasta” ja ”teologia”. Samalla jako yleiseen ja erityiseen metafysiikkaan ilmeni jo hänellä; edellinen viittasi ontologiaan, kun jälkimmäinen sisälsi opin ”erillisistä korkeimmista substansseista”, tai jumalasta.


title: Metafysiikan historia

text: Keskiajalla metafysiikka käsitettiin osin virheellisesti Aristotelesta tulkiten ”tieteeksi, joka käsittelee fysiikan taustalla olevia asioita”. Keskustelu jatkui Aristoteleen asettamalta pohjalta. Eräs keskeisiä väittelynaiheita oli kysymys universaaleista, jossa ajattelijat jakaantuivat realisteihin, nominalisteihin ja konseptualisteihin. Muutoin metafysiikkaa sovellettiin teologiassa erityisesti Jumalan olemassaolon todistuksissa.


title: Metafysiikan historia

text: Keskiajan merkittävimpiä metafyysikkoja olivat Tuomas Akvinolainen ja Duns Scotus. Erityisesti Duns Scotuksen ontologisella ajattelulla on ollut paljon vaikutusta myöhempään ontologiaan. Hänen mukaansa metafysiikan tutkimuskohde on oleva kokonaisuutena, kaikkein yleisimpänä ja transsendentaalisena käsitteenä, kaikkein ensimmäisenä predikoitavana ("praedicationis nobilitate"). Scotukselta on peräisin olevan tutkiminen suhteessa mahdollisuuden ja välttämättömyyden käsitteisiin. Scotuksen ajattelu välittyi edelleen muun muassa Francisco Suárezille.


title: Metafysiikan historia

text: 1600-luvulta lähtien aiemmin pitkään metafyysisiksi katsottuja ongelmia on siirtynyt muille filosofian osa-alueille, kuten kielifilosofiaan ja tieteenfilosofiaan. Joissakin tapauksissa metafyysiikkaan kuuluvien aiheiden on puolestaan havaittu olevan täysin fysikaalisia, jolloin niistä on tullut osa fysiikkaa.


title: Metafysiikan historia

text: Ennen nykyaikaisen luonnontieteen kehitystä luonnontieteellisiä kysymyksiä käsiteltiin luonnonfilosofiana. ”Tiede” ("scientia") tarkoitti järkeisajattelun syllogistis-deduktiivista tietoa, jonka katsottiin olevan luontoa havaitsemalla hankittua tietoa varmempaa. Tieteellinen vallankumous teki luonnontieteistä kokemusperäisiä ja kokeellisia, ja 1700-luvun lopulle tultaessa niitä alettiin kutsua ”tieteeksi” erotuksena filosofiasta.


title: Metafysiikan historia

text: Uuden ajan alussa ranskalainen René Descartes, jonka ajattelu painottui tietoteoriaan, tarkoitti metafysiikalla perustotuuksia, jotka takasivat inhimillisen tiedon mahdollisuuden. Christian Wolff, joka jatkoi Duns Scotuksen ontologista perinnettä, ymmärsi metafysiikan opiksi, joka ”sisältää kaikki inhimillisen ymmärryksen periaatteet”.